Deca sa smetnjama i invaliditetom suočena sa preprekama u ostvarivanju svojih prava - Nacionalna organizacija osoba sa invaliditetom Srbije (NOOIS)\nDeca sa smetnjama i invaliditetom suočena sa preprekama u ostvarivanju svojih prava\nBeograd, 30. novembar 2017 – UNICEF i Nacionalna organizacija osoba sa invaliditetom danas su predstavili sveobuhvatnu analizu položaja dece sa smetnjama u razvoju i invaliditetom i ostvarivanja njihovih prava u Srbiji. Na skupu kojem su prisustvovali predstavnici državnih i institucija civilnog društva, donosioci odluka, udruženja roditelja i predstavnici međunarodnih organizacija, naglašeno je da su deca sa smetnjama i invaliditetom i dalje suočena sa brojnim poteškoćama i preprekama u ostvarivanju svojih prava, uprkos činjenici da je Republika Srbija ratifikovala sve relevantne međunarodne konvencije, usvojila snažne zakone i politike i postigla napredak u razvoju inkluzivnih usluga.\nSituaciona analiza se fokusira na položaj dece sa smetnjama u razvoju i invaliditetom u šest oblasti: diskriminacija, siromaštvo i socijalna sigurnost, obrazovanje, socijalna zaštita i život u porodičnom okruženju, zdravstvena zaštita i zaštita od nasilja i zlostavljanja. Na osnovu nalaza, formulisane su jasne smernice i preporuke za dalje zastupanje prava, kao i za izradu novih strateških i zakonskih dokumenata iz ove oblasti, posebno za unapređenje politika u oblasti obrazovanja, zdravstva, socijalne inkluzije, smanjenja siromaštva i zaštite dece od nasilja.\n„Današnji sastanak je izuzetna prilika da uoči obeležavanja Međunarodnog dana osoba sa invaliditetom, ukažemo na potrebe dece koja su ugrožena usled svog invaliditeta, i da pokrenemo dijalog između svih relevantnih aktera – vladinih i nevladinih tela, donosioca odluka, profesionalaca u socijalnoj zaštiti, zdravstvu, obrazovnom sistemu, roditelja i dece – o tome na koji način nastaviti i osigurati jednake mogućnosti za dostojanstven i produktivni život deci sa smetnjama u razvoju i invaliditetom, kao i svoj drugoj deci u zemlji.“, rekao je Michel Saint-Lot, direktor UNICEF-a u Srbiji.\nIvanka Jovanović, izvršna direktorka Nacionalne organizacije, smatra da je socijalna sigurnost porodica dece sa smetnjama i invaliditetom veoma važna, jer ove porodice često imaju veće troškove života i manje mogućnosti zarade.\n„Deca sa invaliditetom su dvostruko marginalizovana, kako po osnovu invalidosti, tako i po osnovu godina, a njihove porodice su često dodatno izložene riziku od siromaštva. Posledice toga mogu biti višeslojne kako za decu koja time postaju izloženija raznim vidovima diskriminacije, tako i za porodice, koje dodatno mogu biti opterećene bremenom povećanih troškova invalidnosti, što svako odgovorno društvo mora da reši“, rekla je gospođa Jovanović.\nEvropska unija i UNICEF zajednički rade na promociji poštovanja ljudskih prava kao i na većoj efikasnosti i inkluzivnosti javnih službi za ugrožene grupe, uključujući decu sa smetnjama i invaliditetom.\n„Naš cilj je i da ljudi shvate važnost ovog pitanja i moramo ohrabriti zajednice da prihvate decu sa smetnjama u razvoju. Potrebna je posvećenost svih aktera kako bi se oživela vizija sveta u kojem deca mogu biti deca i mogu sigurno živeti, igrati se, učiti, razvijati svoj pun potencijal i maksimalno iskoristiti postojeće mogućnosti. Evropska unija će nastaviti da podržava inicijative za podršku i zaštitu koje su zasnovane na pravima deteta i njihovom najboljem interesu za budućnost“, izjavio je Nikola Bizel, šef odeljenja za pravosuđe, unutrašnje poslove i socijalno uključivanje Delegacije EU u Srbiji.\nKljučni nalazi istraživanja:\n• 45 odsto roditelja dece sa smetnjama u razvoju i invaliditetom navodi da su oni ili njihova deca doživeli neku vrstu vređanja, omalovažavanja ili uznemiravanja zbog smetnji u razvoju deteta.\n• u 24 odsto porodica jedan od roditelja je morao da odustane od posla da bi brinuo o detetu, a roditelji se često sreću sa nerazumevanjem poslodavca za dodatne obaveze vezane za brigu o detetu. U Srbiji ne postoje materijalna davanja namenjena zaštiti dece sa smetnjama u razvoju i invaliditetom i njihovih porodica od siromaštva.\n• Polovina dece sa smetnjama u razvoju sistem obrazovanja pohađa u segregiranom okruženju, a većina roditelja kaže da su ta iskustva pozitivnija u odnosu na redovno obrazovanje.\n• 22 odsto dece sa smetnjama u razvoju i invaliditetom su u sistemu alternativnog staranja, dok se 72 odsto nalazi na rezidencijalnom smeštaju.\n• Usluge podrške za život deteta u porodičnom okruženju (pomoć u kući, dnevni boravak, lični pratilac) uglavnom nisu dostupne deci sa smetnjama u razvoju i invaliditetom i njihovim porodicama.\n• Zdravstvene usluge su visokog ili veoma visokog kvaliteta – to smatra 60 odsto roditelja; 32 odsto smatra da su niskog, a 6 odsto da su veoma niskog kvaliteta.\n• Čak 16 odsto građana i građanki i 18 odsto učenica i učenika smatra da je diskriminacija prema nekim grupama prihvatljiva.\n• Nasilje je doživelo između 25% i 47% dece sa smetnjama i invaliditetom, pri čemu su u četiri puta većem riziku da budu žrtve fizičkog nasilja od strane vršnjaka, kao i tri u puta većem riziku da postanu žrtve seksualnog nasilja.\nSituaciona analiza položaja dece sa smetnjama i invaliditetom je sastavni deo projekta „Zaštita dece od nasilja i promocija socijalne inkluzije dece sa smetnjama u razvoju u zemljama Zapadnog Balkana i Turskoj“, koji finansira Evropska unija, i koji se sprovodi u saradnji sa Ministarstvom za rad, zapošljavanje, boračka i socijalna pitanja, Ministarstvom zdravlja, Ministarstvom prosvete, nauke i tehnološkog razvoja i UNICEF-om.\nPreuzeto sa: http://www.unicef.rs/deca-sa-smetnjama-i-invaliditetom-suocena-sa-poteskocama-i-preprekama-u-ostvarivanju-svojih-prava/\nSavez MNRO Srbije\nSAVEZ INVALIDA RADA SRBIJE\nSAVEZ UDRUŽENJA SRBIJE ZA ZA POMOĆ OSOBAMA SA AUTIZMOM\nMREŽA ...IZ KRUGA SRBIJE\nSAVEZ ORGANIZACIJA BUBREŽNIH INVALIDA REPUBLIKE SRBIJE\nOstale organizacije civilnog društva\nInstitucije i nezavisna državna tela\nИЗМЕНЕ И ДОПУНЕ СТАТУТА НООИС-А\nМеђународни Дан људских права\nПриступачан град 2021\nElection of the UN CPRD Committee: Zoom on Candidates\nPravilnik o medicinsko-tehničkim pomagalima koja se obezbeđuju iz sredstava obaveznog zdravstvenog osiguranja\nPravilnik o medicinskoj rehabilitaciji u stacionarnim zdravstvenim ustanovama specijalizovanim za rehabilitaciju\nPravilnik o licenciranju stručnih radnika u socijalnoj zaštiti\nVodič kroz prava osoba sa invaliditetom u Republici Srbiji\nPravilnik o bližim uslovima i standardima za pružanje usluga socijalne zaštite\nPravilnik o tehničkim standardima pristupačnosti\nNova radna mesta za invalide\nPravilnik o stručnim poslovima u socijalnoj zaštiti\n© 2021 Nacionalna organizacija osoba sa invaliditetom Srbije (NOOIS)


Херојство српских устаника и бораца – путоказ | Јадовно 1941. – КУЛТУРА СЈЕЋАЊА\nHerojstvo srpskih ustanika i boraca – putokaz\nDanašnji dan, kada se obilježava Dan boraca odbrambeno-otadžbinskog rata i 213 godina od podizanja Prvog srpskog ustanka, mora biti podstrek i putokaz, da se nikada ne zaborave herojstvo srpskog naroda i borci koji su ugradili život u temelje Republike Srpske, istaknuto je u Višegradu tokom obilježavanja ova dva značajna istorijska datuma.\nPolaganje vijenaca kod spomenika srpskim\nborcima u Višegradu Foto: SRNA\nMinistar rada i boračko-invalidske zaštite Republike Srpske Milenko Savanović rekao je da se danas obilježava herojstvo srpskih ratnika.\n“Ovim obilježavanjem prenosimo poruku da žrtve i herojstvo naših predaka moraju biti motivacija mladim generacijama”, istakao je Savanović, koji je i predsjednik Odbora Vlade Republike Srpske za njegovanje tradicije oslobodilačkih ratova.\nOn je podsjetio na 1804. godinu kada su srpski prvaci podigli ustanak protiv turske vjekovne vladavine, ali i na bitke iz odbrambeno-otadžbinskog rata – za “koridor života”, za odbranu Sarajevsko-romanijske regije, zapadnih granica Srpske, Podrinja, te Hercegovine.\nSavanović je istakao da se ovih istorijskih događaja moraju sjećati buduće generacije da bi znale koliko je srpski narod dao za slobodu i otadžbinu.\nPredsjednik Boračke organizacije Republike Srpske /BORS/ Milomir Savčić rekao je da članovi BORS-a imaju razloga da budu nezadovoljni jer su na marginama brige države.\n“Tu mislim na kašnjenje u isplati naknada odlikovanim borcima i na godišnja primanja boraca. Ako godišnja primanja boraca ne mogu biti prioritet, to je problem koji zabrinjava”, naglašava Savčić.\nPrema njegovim riječima, BORS je preduzeo određene korake koji se tiču pravilnika o institutu Sabora srpskog borca, a, ukoliko pitanja koja ih opterećuju ne budu rješavana na odgovarajući način, sazvaće Sabor i ta pitanja podstaviti pred taj reprezentativan skup.\nNačelnik opštine Višegrad Mladen Đurević rekao je da Prvi srpski ustanak predstavlja početak srpske revolucije na čijim temeljima je izgrađena slobodna srpska država, koja je bila uzor svim Srbima van njenih granica.\n“Srpski narod nikada nije imao težnju da porobljava, već se uvijek borio da bude slobodan, da ima prostor na kojem će slobodno i mirno živjeti. Ovaj dan mora biti podstrek i putokaz današnjim generacijama, da nikada ne zaboravimo herojstvo srpskog naroda i borce koji su ugradili život u temelje Republike Srpske”, naglasio je Đurević.\nPomoćnik ministra za rad, zapošljavanje, boračka i socijalna pitanja Srbije Milan Popović rekao je da se poštuje žrtva koja je data za stvaranje Republike Srpske.\n“Mi smo jedan narod, čuvamo tradiciju i negujemo sećanje i dajemo primer mladim pokolenjima”, naglasio je Popović.\nNa spomenik srpskim borcima na Trgu palih boraca u Višegradu vijence su položili izaslanik predsjednika Republike Srpske, delegacije Narodne skupštine i Vlade Srpske, izaslanik predsjedavajućeg člana Predsjedništva BiH iz Republike Srpske, državni sekretar Ministarstva za rad, zapošljavanje, boračka i socijalna pitanja Srbije.\nCvijeće su položili i delegacije Boračke organizacije Republike Srpske, republičke Organizacije porodica zarobljenih i poginulih boraca i nestalih civila, Saveza logoraša Republike Srpske, Trećeg pješadijskog Republika Srpska puka i opštine Višegrad.\nPrethodno je u Manastiru Dobrun služena liturgija i parastos, nakon čega su delegacije položile vijence na spomenik voždu Karađorđu u Dobrunu.\nU odbrambeno-otadžbinskom ratu od 1992 do 1995. godine bio je angažovan 215.671 pripadnik Vojske Republike Srpske, a njih 23.184 položila su živote za Srpsku.\nOrganizatori obilježavanja Dana boraca Srpske i Dana Prvog srpskog ustanka su BORS i Odbor Vlade Republike Srpske za njegovanje tradicije oslobodilačkih ratova.\nOstružnica srce srpskih ustanaka | Jadovno 1941.


Bojan Stanić, PKS: Rat je uvek zao drug - CorD Magazine Bojan Stanić, PKS: Rat je uvek zao drug - CorD Magazine\nNastavak ratnih dejstava u Ukrajini u dužoj perspektivi može ugroziti oporavak Zapadnog Balkana. Otuda je politička deeskalacija u Evropi osnova za vraćanje privrede Srbije stopama ekspanzivnog rasta i održivog razvoja.\nIako je aktuelna kriza posledica tragičnih događaja u Ukrajini, stvaraju se nove ekonomske okolnosti u Evropi, koje sa sobom nose rizike, ali i prilike.\nNaime, aktuelna situacija preti da preraste u globalni sukob interesa, prvenstveno u ekonomskom smislu. Međunarodni monetarni fond je u svom poslednjem izveštaju primetio da dolazi do svojevrsne ekonomske deglobalizacije, odnosno okretanja vodećih privreda saradnji u okviru regionalnih ekonomskih grupacija, čime se na neki način stvara izbor (eng. trade-off) između pouzdanije snabdevenosti i ekonomske efikasnosti. Još tokom pandemije je došlo do opterećenosti, zastoja, pa i prekida u lancima snabdevanja, a aktuelna politička kriza ukazuje da ne moraju uzrok tome biti samo prirodni faktori. Otuda se ponovo aktivira tema skraćivanja lanaca snabdevanja velikh evropskih kompanija, bliže svojim matičnim zemljama, ali sa druge strane i mnoge države sada razmišljaju o smanjivanju ekonomske zavisnosti od udaljenih, potencijalno suparničkih tržišta.\nSrbija i region Zapadnog Balkana godinama beleže nedovoljnu iskorišćenost privrednog potencijala i pokazuju izrazitu osetljivost na eksterne rizike. Iako se u psolednje vreme beleže izvesni pomaci u regionalnoj saradnji na putu uspostavljanje zajedničkog regionalnog tržišta, glavni ekonomski cilj regionalnih vlada ostaje uključivanje na zajedničko EU tržište na što povoljniji i što inkluzivniji način.\nPolitička kriza u Istočnoj Evropi je pokrenula talas izbeglica i preseljenika, koji perspektivnije mesto za rad i život traže u mnogim državama „starog kontinenta“, uljučujući i Srbiju, što bi bilo pozitivno za naše tržište rada\nU tom smislu se nagoveštava i veće interesovanje stranih direktnih investitora da deo svojih poslovnih operacija iz udaljenih tržišta prebace u region. Tu se izdvajaju agrobiznis, auto-industrija i informacione tehnologije kao delatnosti od interesa, koje mogu da daju snažniji podsticaj rastu i razvoju Srbije i regiona.\nSa druge strane, politička kriza u Istočnoj Evropi je pokrenula talas izbeglica i preseljenika, koji perspektivnije mesto za rad i život traže u mnogim državama „starog kontinenta“, često preferirajući Srbiju kao zemlju slične kulture, dobre klime, i pristupačnijih uslova za život. U pitanju su relativno mlade, visoko obrazovane osobe, uglavnom zaposlene u oblasti informacionih tehnologija, konsultantskih usluga i trgovine. Imajući u vidu njihovu sposobnost brze integracije u lokalnu sredinu, privreda Srbije bi mogla imati dosta koristi u pogledu jačanja ponude na tržištu rada, ali i generalno demografske strukture, s obzirom da evropske zemlje uglavnom održavaju broj stanovnika kroz pozitivan migrantski bilans.\nIpak, na kraju treba naglasiti da nastavak ratnih dejstava u Ukrajini u dužoj perspektivi može ugroziti oporavak Zapadnog Balkana, a posebno zemalja u razvoju širom sveta. Iz tog razloga, politička deeskalacija u Evropi je osnova za vraćanje privrede Srbije stopama ekspanzivnog rasta i održivog razvoja.


Beograd spreman za održavanje Evropskog prvenstva u odbojci za žene - Dan u Beogradu\nNaslovna » Izlasci » Sport » Beograd spreman za održavanje Evropskog prvenstva u odbojci za žene\nNeko drugi 19. septembar 2011. Sport Postavite komentar\nGrad Beograd je spreman za održavnje Evropskog prvenstva u odbojci za žene, koje će od 23. septembra do 2. oktobra biti održano u Italiji i Srbiji.\nPomoćnik gradskog sekretara za sport i omladinu Nemanja Radović, istakao je da istorijski uspeh naše seniorske reprezentacije predstavlja sjajan uvod u Evropsko prvenstvo za žene, koje će omogućiti dalju popularizaciju ovog sporta kod nas.\n– Nadam se da će nova zlatna medalja sa Evropskog prvenstva u muškoj konkurenciji dodatno stimulisati naše odbojkašice, koje su na nekoliko poslednjih velikih takmičenja pokazale zreleost u ostvarivanju velikih ciljeva. Grad Beograd je kao pokrovitelj ove značajne manifestacije učinio sve da uslovi budu na vrhunskom nivou. Tim povodom je rekonstruisana Hala „Pionir“, kao i prateća infrastruktura, koja će pored promocije sporta, omogućiti i dalju popularizaciju srpske prestonice – ukazao je Radović.\nDirekto Sportsko-rekreativnog centra „Tašmajdan“ Marko Pavlović naveo je da je rekonstrukcija Hale „Pionir“ završena.\n– Potpuno su rekonstruisane svlačionice, tuš-kabine, toaleti, gde je omogućen i pristup osobama sa invaliditetom. Takođe je urađena zamena dela oštećenog parketa, kao i potpuna rekonstrukcija svečane lože i pokretnih tribina, koje se postavljaju uz aut liniju. Urađene su nove prostorije za pres i VIP, kao specijalna pasarela koja ta dva prostora spaja sa tribinama. Pored unutrašnjeg, obnovljeni su i prilazni delovi popularne hale, pre svih ulazno stepenište, ali i krov na „Ledenoj dvorani“ istog kompleksa – istakao je Pavlović.\nOn je podsetio da će Hala „Pionir“ početkom naredne godine ugostiti najbolje evropske rukometaše, što predstavlja priznanje Beogradu da u kontinuitetu organizuje velika sportska dešavanja.\nEvropsko prvenstvo u odbojci za žene, pored Beograda, biće organizovano u Zrenjaninu, dok će se u Italiji najbolje odbojkašice Starog kontinenta nadmetati u gradovima Monca i Busto Arsizio. Takmičiće se 16 selekcija, dok će se polufinale i finalna utakmica održati upravo u „Pioniru“. (Beoinfo)\nTagovihala pionir odbojka sport\nPrethodni Projekat „Ova sila jeste mila“\nSledeći Turkultura 2011: Dani Baltika


Pokrajinski sekretarijat za energetiku i mineralne sirovine - Ognjen Bjelić dodelio ugovore za projekte unapređenja bezbednosti saobraćaja\nNovi Sad – 22. decembar 2020. - Pokrajinski sekretar za energetiku, građevinarstvo i saobraćaj, Ognjen Bjelić je dodelio, na osnovu sprovedenog javnog konkursa, 46.075.950,60 dinara za sufinansiranje 41 projekta iz oblasti bezbednosti saobraćaja u 26 gradova i opština na teritoriji AP Vojvodina.\nZa bespovratna sredstva, na konkursu koji je raspisan 27. novembra ove godine, jedinice lokalne samouprave su mogle da kandiduju projekte namenjene: usporavanju saobraćaja u zonama škola, postavljanje brzinskih displeja u zonama škola, usporavanju saobraćaja pri ulasku u naseljeno mesto i postavljanju semafora.\nPrioritet Pokrajinskog sekretarijata je povećanje bezbednosti učesnika u saobraćaju, a naročito dece, te će se u narednom periodu nastojati da se urede sve zone škola na teritoriji AP Vojvodine. Po ovom konkursu su dodeljena sredstva za uređenje 39 zona škola saobraćajnom signalizacijom i tehničkim sredstvima i uređenje još 26 zona škola postavljanjem brzinomera.\nZnačajna sredstva od približno 20 miliona dinara su dodeljena za postavljanje sedam semafora. Takođe, deo novca dodeljen je za projekte koji se odnose na usporavanje saobraćaja pri ulasku u naseljena mesta i u zonama usporenog saobraćaja.


Predstavnici Asocijacije menadžera Crne Gore u posjeti Termoelektrani „Pljevlja“ | AMM\nU petak, 19. novembra tekuće godine, u TE „Pljevlja“ je upriličen sastanak između predstavnika ovog postrojenja, odnosno EPCG i Asocijacije menadžera Crne Gore (AMM). Sastanku su prisustvovali predsjednik AMM (Budimir Raičković), izvršni direktor EPCG i član UO AMM (Nikola Rovčanin), pomoćnik izvršnog rukovodioca FC Proizvodnja (Veselin Sekulić), izvršna direktorica AMM (Anđela Radosavović), potpredsjednik za ekonomiju i finansije AMM (Vinko Nikić) i predsjednik Odbora za digitalnu transformaciju AMM (Vladan Tabaš).\nDelegacija AMM je obilazak TE „Pljevlja“ izvela u sklopu posjete Opštini Pljevlja, sa kojom je potpisala Protokol o saradnji. S tim u vezi, izvršni direktor EPCG je kolege iz AMM-a upoznao sa stanjem u kome se trenutno nalazi najvažnije postrojenje naše kompanije, naglašavajući značaj koji ekološka rekonstrukcija ima za elektroenergetsku i ekonomsku stabilnost Crne Gore te benefite koje Pljevlja mogu očekivati nakon što se izvrši toplifikacija grada.\n„TE „Pljevlja“ generiše najveći dio prihoda EPCG i snažno se borimo za to da se, putem ekološke rekonstrukcije, ovo postrojenje sačuva sve dok se ne izgrade zamjenski kapaciteti i osigura socio-ekonomska stabilnost u samom gradu, koji će, vjerujem, biti mnogo pogodniji za život po završetku toplifikacije. Ovaj grad ima ogromne resurse i vjerujem da će svi faktori od značaja – i država i privreda – prepoznati taj aspekt i djelovati u pravcu ekonomskog oživljavanja Pljevalja“, kazao je Rovčanin.\nNa sastanku se, dakle, razgovaralo i o modelima pomoći za formiranje poslovnog ambijenta u Pljevljima. Sagovornici su saglasni oko ocjene da bi ova opština, imajući u vidu njen privredni potencijal, trebalo da bude motor ekonomskog napretka Crne Gore. Razvojne šanse Pljevalja nalaze se kako u valjanoj eksploataciji privrednih resursa, tako i u prepoznavanju načina da se iskoristi geografski položaj, odnosno blizina ove opštine Srbiji i Bosni i Hercegovini, kao država sa čijim bi graničnim opštinama, u duhu regionalnog povezivanja, mogla biti uspostavljena tješnja privredna saradnja.\nPredstavnici AMM-a su istakli da privredni subjekti iz Pljevalja mogu računati na punu podršku i pomoć u pogledu uvezivanja sa relevantnim činiocima u državi i regionu\n„AMM je, kao i do sada, čvrsto opredijeljena za pomoć svim privrednim subjektima, s naglaskom na potrebu razvijanja svijesti o decentralizaciji, odnosno pokretanju privrede i u onim sredinama koje su, u prethodnim godinama, bile u drugom planu. Pljevlja prepoznajemo kao temelj elektroenergetskog sistema i vjerujemo da se, u narednim godinama, kroz uvezivanja sa relevantnim subjektima, kako u Podgorici, tako i u regionu, može napraviti veliki pomak u pogledu privrednog razvoja“, istakao je Raičković.\nAMM – novi servis


Poziv Merkelove evropskim liderima – Studio B\nPoziv Merkelove evropskim liderima\nObjavljeno: 05.05.2016. 20:05 Izmenjeno: 05.05.2016. 20:05\nNemačka kancelarka Angela Merkel pozvala je danas evropske lidere da zaštite spoljne granice Evropske unije, upozorivši da u suprotnom preti opasnost od povratka nacionalizma.\nOdbrana granica predstavlja „izazov za budućnost Evrope“ od Mediterana do Severnog pola, rekla je Merkel u Rimu na zajedničkoj konferenciji za novinare sa italijanskim premijerom Mateom Rencijem, prenosi AFP.\nMerkel je istakla da je na kocki sloboda kretan ja u Evropi, pošto se kontinent bori sa najgorom migracionom krizom od Drugog svetskog rata, a ugrožena je, kako je dodala, i budućnost Šengen zone.\nRenci je na konfeciji za medije sa Merkelovom izjavio da su Italija i Nemačka snažno protiv plana Austrije da izgradi ogradu na svojoj granici sa Italijom, navodi Rojters.\n„Izrazili smo potpuno protivljenje, a na neki način i šokiranost stavom koji su usvojili naši austrijski prijatelji“, kazao je italijanski premijer.\nAustrija je saopštila da planira da podigne ogradu na prelazu Brener koji deli sa Italijom kako bi „kanalisala“ ljude, podseća britanska agencija, dodavši da je to jedan od graničnih prelaza koje migranti koriste na putu ka severnoj Evropi.\nRenci, koji strahuje od ponovnog nadiranja migranata u Italiju, naglasio je potrebu za „strategijom za Afriku“ posle zatvaranja balkanske migrantske rute i postizanja sporazuma između EU i Turske u cilju zaustavljanja priliva ljudi preko Egejskog mora, prenosi AFP.\n„Ne slažemo se kad je reč o načinu finansiranja novog sporazuma o migrantskoj krizi koji je predložila Italija“, rekao je Renci, dodavši da je Nemačka protiv korišćenja evroobveznica za finansiranje afričkih zemalja, iz kojih veliki broj ljudi odlazi za Evropu.\nVažno je investirati u Africi, zaključio je italijanski premijer, poručivši da se Italija zalaže za dugoročnu strategiju i da EU mora da preuzme vođstvo.Ћ


Krave muzare svake vlasti | BIRN\n“Ukoliko imaju višak novca koji im nije potreban za obavljanje onoga zbog čega su ta javna preduzeća i stvorena, onda taj višak treba da se prelije u budžet i odatle da se plaća ono što je potrebnije. U suprotnom, ako javna preduzeća odlučuju koje će kulturne, humanitarne ili bilo koje druge potrebe finansirati, onda imamo apsurdnu situaciju da javna preduzeća kroje politiku kulture umesto Ministarstva kulture ili sportsku politiku umesto Ministarstva sporta. To je u startu jedan loš sistem”, kaže Nenadić za BIRN.\nNajviše novca na donacije i sponzorstva izdvajali su Elektroprivreda Srbije (EPS), JP Pošta Srbije, Srpska banka, Aerodrom “Nikola Tesla” i Elektromreže Srbije (EMS).\nMeđu preduzećima koja nisu dostavila podatke je i Srbijagas koji je sa gubitkom od 50 milijardi dinara, prema podacima Agencije za privredne registre, drugu godinu zaredom prvi na listi “Sto najvećih privrednih društava po neto gubitku”.\nTakođe, za sponzorisanje i doniranje sporta najviše sluha pored EPS-a imali su Aerodrom “Nikola Tesla” i Srpska banka.\nNemanja Nenadić napominje da se takvim vidom pomoći zaobilazi klasično planiranje budžeta jer, kako kaže za BIRN, na taj način postaje manje vidljiva struktura javnih rashoda. “Mi vidimo da je, na primer, za sport izdvojeno iz Ministarstva sporta toliko i toliko, ali ne vidimo da se u stvari izdvaja mnogo više kroz ovakav vid finansiranja”, kaže on.


O nama Pro-Art\n” Mi ne nasleđujemo Zemlju od svojih predaka, mi je pozajmljujemo od svoje dece “\nOsnovna delatnost preduzeća PRO-ART je investiranje u oblast građevinarstva (projektovanje i izgradnja novih stambeno – poslovnih objekata, kao i prodaja završenih stambenih i poslovnih prostora po sistemu “Ključ u ruke”. Nas cilj je da projektujemo energetsko efikasne objekte. Od niskoenergetskih pa sve do pasivnih kuca.\nPočetna metodologija koju primenjuje preduzeće PRO-ART kod svakog dizajna je jednostavna potreba za istraživanjem. Svaki postojeći kontekst ima svoja strukturalna i volumetrijska načela koja moraju biti shvaćena i poštovana. Ponekad je samo minimalna intervencija dovoljna da otkrije kvalitet i karakter postojeće lokacije. Naša dizajnerska namera je da kombinujemo novo sa starim na neočekivan način, čineći arhitekturu odjednom poznatom i jedinstvenom. Zainteresovani smo za projekte različitih razmera – od malih enterijera do urbanih planova – i radujemo se svakom novom izazovu.\nOnovna delatnost preduzeća je investiranje u oblast građevinarstva (projektovanje i izgradnja novih stambeno – poslovnih objekata, kao i prodaja završenih stambenih i poslovnih prostora po sistemu “Ključ u ruke”, više pogledati na Nekretnine Paracin).\nOsim toga firma Pro-Art se bavi i sledećim delatnostima :\nNadzor izgadnje objekata\nZa obavljanje ovih poslova preduzeće Pro-Art raspolaže sopstvenim projektantskim biroom, stalnom ekipom zaposlenih, raznih stručnosti i kvalifikacija, potrebnom opremom, mehanizacijom, pogonima i prevoznim sredstvima.\nBliska i otvorena saradnja sa komitentima je uvek bila glavna karakteristika i važan adut Pro-Art poslovanja.\nDirektan dijalog, sa ciljem da se od početka razumeju očekivanja klijenata u svim segmenatima, pomaže nam da uvek obezbedimo adekvatne informacije i pružimo klijentu vrhunsku uslugu.\nKao odgovor na specifičan zahtev klijenta trudimo se da uvek ponudimo nekoliko rešenja i na taj način pomognemo da se na najbolji način usaglase trenutne želje i mogućnosti.\nVažan deo poslovne politike firme Pro-Art Paraćin je upotreba visokokvalitetnih resursa ( licenciranih softvera za izradu projekata, 3d prikaza enterijera i eksterijera, primena visokokvalitetnih materijala i komponenti u Pro-Art zgradama) , poštovanje rokova i poštovanje dogovora i aktivno unapređivanje obezbeđenog kvaliteta u svim segmentima


Beta 30. septembra 2020. 17:25\nOdeljenje za trgovinu izvestilo je u sredu da je bruto-domaći proizvod – ukupna vredmost proizvodnje robe i usluga, opao po stopi od 31,4 odsto u kvartalu od aprila do juna.\nNovi izveštaj, vladin poslednji pogled na drugi kvartal, pokazao je pad koji je bio više nego tri puta veći od prethodno najvećeg, od 10 odsto, u prvom kvartalu 1958. godine.\nEkonomisti veruju da će aktivnost rasti godišnjom stopom od 30 odsto u tekućem tromesečju, pošto su se preduzeća ponovo otvorila i milioni ljudi se vratili na posao.\nTo bi srušilo stari rekord u kvartalnom povećanju BDP-a – skok od 16,7 odsto u prvom kvartalu 1950. godine.\nVlada će svoj izveštaj o BDP-u od jula do septembra objaviti tek 29. oktobra, samo pet dana pre predsedničkih izbora.\nDok predsednik Donald Tramp računa na ekonomski oporavak kako bi ubedio glasače da mu daju drugi mandat, ekonomisti su rekli da to ne predvidjaju, već da će rast u poslednja tri meseca ove godine značajno usporiti na stopu od oko 4,0 odsto. Oni ukazju da bi se američka privreda mogla vratiti u recesiju ako Kongres ne uspe da donese jop jednu podsticajnu meru ili ako dođe do ponovnog oživljavanja KOVIDA-19, o čemu već ima naznaka u držaavi Njujork i drugde.\nDo sada je ove godine američka ekonomija opala po stopi od 5,0 odsto u prvom tromesečju, što je značilo kraj gotovo 11 godina duge ekonomske ekspanzije, najduže u istoriji SAD. Potom je pad u drugom kvartalu bio 31,4 odsto.


DW: Ratni zločinci žele u Skupštinu Srbije - Izazov\nNovi magazin 2. juna 2020. 12:14\nList navodi da „život Dragana Vasiljkovića verovatno nikada nije bio monoton“ i da je „često bio krvav“.\nVasiljković kaže da je bio aktivan u bezbednosnom području na crnom kontinentu, što zvuči kao blagi opis njegovih aktivnosti kao plaćenika, piše švajcarski list.\nOtada se Vasiljković zvao „kapetan Dragan“, postao je heroj kao iz stripa – i počinio ratne zločine. Žrtve su mu bili hrvatski civili i nemački novinar Egon Skotland, koji je izveštavao za Zidojče cajtung. Zbog toga je hrvatski sud osudio Vasiljkovića na 15 godina zatvora.\nRatni zločinac pušten je krajem marta i deportovan u Srbiju. Sada je navalio da uđe u srpski parlament. Izbori će biti održani 21. juna, a 65-ogodišnji Vasiljković trenutno prikuplja potpise za svoju kandidaturu i kaže da kao predstavnik naroda, hoće da se bori za prava uhapšenih Srba u Hrvatskoj, na Kosovu i u Crnoj Gori, piše list.\nPored toga, Vasiljković kaže da je krajnje vreme da vlasti puste ubice prozapadnog premijera Zorana Đinđića koje je nazvao herojima što su srpski opozicioni političari osudili kao drske i nemoralne izjave, navodi se u tekstu koji potpisuje novinar Enver Robeli.\nNavodeći da je ponovnu kandidaturu najavio i Vojislav Šešelj list dodaje da je „velikosrpskog nacionalistu, poznatog na celom Balkanu, Haški tribunal zbog zločina protiv čovečnosti 2018. osudio na deset godina zatvora“ ali pošto je kazna bila kraća od istražnog pritvora, „nije morao da bude stavljen iza rešetaka i mogao je da nastavi svoju političku karijeru u beogradskom parlamentu“.\nPrema zakonu, poslanici gube mandat ako su osuđeni na više od šest meseci zatvora. Međutim, srpsko pravosuđe i vlada u slučaju Šešelja su zatvorili oči. Ratni zločinac i šef male Radikalne stranke sveprisutan je u medijima, može da negira genocid u Srebrenici i javno predstavlja svoje knjige sa vulgarnim naslovima i uvredljivom prozom, piše list.\n„Svoju kandidaturu ovih dana priprema penzionisani general vojske Božidar Delić, Šešeljev partijski prijatelj. I Delić je do sada takođe bio u parlamentu, iako borci za ljudska prava u Srbiji nemaju sumnji da je počinio ratne zločine na Kosovu. Prema beogradskom Fondu za humanitarno pravo, tokom rata 1999. Delićeve jedinice ubile su 885 albanskih civila u osam sela na Kosovu. Uprkos snažnim dokazima, navodni masovni ubica ne mora da se boji optužbi srpskog pravosuđa“, navodi se.\nŠvajcarski list citira istraživačku platformu Birn, prema kojoj se za poslaničko mesto prijavljuju i „dva političara, za koje se tvrdi da su pretili i ucenjivali svedoke ratnih zločina“.\n„Njih poternicom traži naslednica organizacije sada raspuštenog tribunala UN za bivšu Jugoslaviju, ali Beograd odbija da ih izruči Hagu. Još dva kandidata za parlament povezana su sa ratnim zločinima u Bosni i na Kosovu“, dodaje se.\nI dok je pravosuđe neaktivno, zločince slave kao heroje, piše Tagesnacajger i dodaje da Ministarstvo odbrane organizuje književne večeri ratnih zločinaca, te da je jedan od njih čak hvaljen kao uzor budućim srpskim oficirima i jednom prilikom bio je gostujući predavač na vojnoj akademiji.\n„Sa Aleksandrom Vučićem na čelu države, u Srbiji odrasta generacija koja nema pojma o istoriji. Borci za ljudska prava, Evropska unija, a sada i članovi Predstavničkog doma SAD protestuju protiv istorijskog revizionizma. Njihove apele niko ne čuje“, zaključuje Enver Robeli za internacionalno izdanje švajcarskog Tagesancajgera.


Vlada Srbije imenovala novog v.d. direktora Nacionalne akademije za javnu upravu - Ekonomija - Dnevni list Danas\nPočetna » Ekonomija » Vlada Srbije imenovala novog v.d. direktora Nacionalne akademije za javnu upravu\nVlada Srbije imenovala je Dejana S. Miletića za novog v.d. direktora Nacionalne akademije za javnu upravu (NAJU), objavila je danas ta institucija.\n3Piše: Beta 07. decembra 2020. 13.15 Izmenjeno: 13.16\nNavedno je da je Miletić doktor ekonomskih nauka i univerzitetski profesor, koji se u svojoj karijeri bavio istraživačkim i obrazovnim dužnostima u okviru Instituta za strategijske studije i razvoj, ali i obrazovanjem studenata, od osnovnih do doktorskih studija na nekoliko privatnih i državnih fakulteta.\nIdejni je tvorac i predsednik nevladine organizacije Centar za proučavanje globalizacije (Center for Globalization Studies – CGS), jedan je od osnivača International Counter-Terrorism Academic Community (ICTAC), organizacije osnovane u Atini 2004. godine, kao i International Negotiation Teaching and Researching Asociation (INTRA), osnovane 2013. godine, takodje u Atini.\nNavedeno je da je član nevladine organizacija East West Bridge (EWB) i da spada u grupu vodećih stručnjaka Srbije u sferi medjunarodnih odnosa, societalnih aspekata globalizacije, ekonomske politike, bezbednosti i pregovaranja, sa više od 60 naučnih radova i analiza o ovim temama.\nPrilikom stupanja na dužnost v.d. direktora NAJU, istakao je da je za njega najznačajnije da se nastave reforme javne uprave Srbije.\n„U 2021. godini startujemo sa novim Programima obuka državnih službenika i službenika u jedinicama lokalne samouprave, koji će u potpunosti biti prilagodjeni njihovim potrebama. Nastavljamo dobre prakse, pa ćemo dodatne napore uložiti u unapredjenje naše LMS onlajn platforme za učenje, koja nam je u ovom turbulentnom periodu epidemije omogućila da edukacija službenika nikada ne prestane, jer ljudi su naš najvažniji resurs“, kazao je Miletić.\nPodseća se da je NAJU centralna institucija sistema stručnog usavršavanja u javnoj upravi Srbije, sa statusom javno priznatog organizatora aktivnosti neformalnog obrazovanja odraslih, a počela je da radi 2018.\nOd svog osnivanja pa do danas sprovedene su 754 obuke koje je pohadjalo 18.515 službenika.\nNacionalna akademija za javnu upravu, Vlada SrbijeBeograd\nNacionalna akademija za javnu upravu dobila milionsku donaciju EK\n07. decembra 2020. u 13.23\nNiste napisali najvaznije da je clan SNSa?\n07. decembra 2020. u 13.53\nZasto tzv skupstina ne uvede formu diplomirani V.D. Sa njima ionako obrisu podove kada zavrse sve sto treba….To bi bas licilo na naprednjake….\n07. decembra 2020. u 23.22\nMislio sam da su u redovima SNSa samo srednjoskolci.Kad ono I jedan doktor.Proveriti.


Buloščić: Prohodni magistralni i regionalni putevi | Palelive.com\nPočetna Novosti Aktuelnosti Buloščić: Prohodni magistralni i regionalni putevi\nSvi magistralni i regionalni putevi na području Sarajevsko-romanijske regije prohodni su za saobraćaj, ali se vozila na pojedinim područjima, posebno Han Pijeska, otežano kreću zbog snijega na kolovozu koji je napadao tokom noći, izjavio je Srni tehnički direktor “Romanijaputeva” Dragan Buloščić.\nOn je naveo da je tokom noći na području Han Pijeska pala veća količina snijega, a angažovana su dodatna sredstva da bi putni pravci bili prošireni.\nPrema njegovim riječima, na tom području snijeg se više ne može gurati sa kolovoza, pa su angažovane mašine koje ga bacaju dalje od puta.\nBuloščić je naglasio da su sve ekipe rade na terenu i da rade uklanjaju snijega sa kolovoza i proširivanju putnih pravaca.\nPrethodni članakSjećanje na egzodus sarajevskih Srba\nNaredni članakDanas i sutra FIS Balkan Kup


Kamionski prevoz Beograd Kamionski prevoz Beograd\nKamionski prevoz stvari – Beograd i okolina\nKada dođe do toga da je potrebno organizovati selidbu stana, kuće, firme, banke ili bilo koje druge organizacije, jedna od stvari koja uvek najteže pada je pakovanje stvari i nameštaja. Pakovanje pokućstva i kancelarijske opreme ponekad se može toliko odužiti da se može činiti kao da pakovanju nema kraja.\nAngažovanje firme za kamionski prevoz-Beograd\nAngažovanjem firme za kamionski prevoz “BEOPREVOZ” nećete morati da se bavite, pa čak ni da razmišljate o pakovanju stvari i nameštaja. Ukoliko je potrebno, a za potrebe Vaše selidbe možemo demontirati sve kabaste stvari i upakovati ih u prikladne obeležene kutije, tako da uvek možete znati gde se koje stvari nalaze. Naravno, sav nameštaj koji demontiramo nakon dolaska kamiona na destinaciju, istovara stvari i nameštaja, montiracemo sve stvari i vratiti ih u prevashodno stanje, tako da ćete svoj nameštaj moći odmah da stavite u funkciju. Demontaza stvari pre transporta veoma je korisna kada je reč o bezbednom utovaru, istovaru, iznošenju i unošenju stvari. Na taj način smanjuje se rizik od oštećenja zidova, štokova, vrata pa i samih stvari koje se sele. Pored toga, demontaža stvari igra bitnu ulogu kada je rec o ustedi prostora u kamionu, tako da se velike količine namestaja i stvari mogu preseliti u što manjem broju tura (naročito kada je reč o velikim selidbama).\nSelidbe teških i kabastih stvari kamionskim prevozom\nAko imate teške predmete, poput klavira kasa ili sefova, za koje niste sigurni kako bi se mogle transportovati, utovariti, istovariti ili izneti iz starog i uneti u novi prostor, nemojte očajavati. Budite uvereni da “BEOPREVOZ”, firma sa 12 godina iskustva u oblasti selidbi i kamionskog prevoza i transporta može rešiti ovaj naizgled nerešiv problem.


Usluge – Ipon Bezbednost\nStroge bezbednosne procedure koje primenjujemo prilikom vršenja ove usluge i tehnička opremljenost (mobilna tehnologija, radio veze) , garantuju maksimalnu sigurnost za naše klijente.\nSistemi tehničkog obezbeđenja mogu značajno da smanje potrebu za fizičkim obezbeđenjem, što je veoma značajno sa aspekta optimizacije poslovanje i smanjivanja troškova.\nUsluge vršimo na zatvorenim i otvorenim vodenim površinama tokom i van kupališne sezone. Permanentnu zaštitu života posetilaca obavljaju visoko obučeni kadrovi sa licencom.\nSvi izvršioci koji su angažovani u ovoj službi prošli su selektivne stručne kurseve, položili državne ispite i stekli licence neophodne za obavljanje ove vrste poslova. Odlikuje nas kontinuirana komunikacija sa vlasnicima, korisnicima i nadležnim lokalnim institucijama.\nPortirski i čuvarski poslovi\nOvi poslovi zahtevaju i stalnu komunikaciju sa ljudima i razne administrativne poslove, te ih stoga obavljaju isključivo stručni i školovani izvršioci koji, uz korišćenje savremene tehničke i komunikacione opreme, mogu da odgovore na sve zahteve postavljene od strane klijenata.\nPo zahtevima klijenata i u skladu sa zakonskim normama delujemo kao savetodavni partner po pitanju bezbednosnih procedura, planova obezbeđenja, bezbednosnih provera i predloga konkretnih i praktičnih mera za zaštitu imovine, događaja i poslovanja.


Obrazovanje uz treninge\nObjavljeno: Utorak, 11 Juni 2013 11:45\nNihad Bašić i Tarik Omeragić, reprezentativci BiH u brzom klizanju na kratke staze, nakon kondicionih priprema u Sarajevu, krajem sedmice odlaze u Budimpeštu gdje u trenažnom kampu nastavljaju pripreme na ledu koje organizuje Međunarodna klizačka unija (ISU) i Klizački savez Mađarske. U okviru kampa predviđeno je da naši reprezentativci pohađaju seminar za trenere. Ovaj seminar je prvi od tri predviđena, a nakon završetka ciklusa dobiće trenersku diplomu, što je od velikog značaja za ovaj sport i razvoj klizanja u BiH.\nNakon Budimpešte, Savez klizačkih sportova Bosne i Hercegovine je planirao da Bašića, Omeragića i još neke reprezentativce pošalje u kampove koji se organizuju u Italiji, Sloveniji i Turskoj kako bi dostigli što bolju formu i dostojno predstavljali BiH na niz značajnih međunarodnih takmičenja u ovoj klizačkoj sezoni.\nOve ljetnje pripreme veoma su važne za naše reprezentativce, a posebno su bitne za Bašića koji u novembru ove godine u Torinu (od 7. do 10.) i u Moskvi (14. do 17.) nastupa na kvalifikacijama za učešće na ZOI 2014 u Sočiju.\nOmeragić, naš najmlađi reprezentativac, u ovoj godini nastupa na nekoliko međunarodnih takmičenja među kojima su Danubia serija, Juniorski Evropa Kup i Svjetsko juniorsko prvenstvo na kojima Savez očekuje nove medalje.


34. BEOGRADSKI DŽEZ FESTIVAL @ČUČO VALDES\nČučo Valdes (Chucho Valdés), najveća zvezda afro-kuban džeza, dolazi da podigne publiku na noge u nedelju, 28. oktobra na 34. Beogradskom džez festivalu! Svi ljubitelji kubanske muzike i vrhunskog latin-džeza u našoj zemlji sa oduševljenjem će dočekati gostovanje legendarnog Čuča Valdesa i njegovog Jazz Batá trija. Šestostruki osvajač nagrade Gremi i trostruki dobitnik Latin Gremija, najvećih priznanja u popularnoj muzici, pijanista i kompozitor Čučo Valdes ključna je figura u istoriji afro-kuban džeza. Prekretnicu u njegovoj karijeri obeležio je album Jazz Batá, na kome je 1973. prvi put spojio džez sa tradicionalnim ritmovima svetih bata-bubnjeva, što će se naći u osnovi muzike sastava Irakere.\nNa Beogradski džez festival se simbolično vraća tačno četiri decenije od nastupa sa tim legendarnim bendom, kad je u društvu Artura Sandovala i Pakita de Rivere opčinio našu publiku u Velikoj sali Doma omladine Beograda.


Grčka upozorava Tursku: Pazite šta govorite - 01.04.2018, Sputnik Srbija\nNeosporan je suverenitet Grčke nad ostrvima Imija u Egejskom moru, saopštilo je grčko Ministarstvo spoljnih poslova. 01.04.2018, Sputnik Srbija\nevropa, vesti, svet, turska, grčka\nNeosporan je suverenitet Grčke nad ostrvima Imija u Egejskom moru, saopštilo je grčko Ministarstvo spoljnih poslova.\n„Turska greši ako misli da može da krši međunarodno pravo bez posledica, kao što to radi na drugim mestima oko sebe. Preporučujemo joj da odmerava svoje reči“, navodi se u izjavi grčkog spoljnopolitičkog resora.\nRanije je predstavnik Ministarstva spoljnih poslova Turske Hami Aksoja rekao da dva ostrva u Dodekanima, arhipelagu u Egejskom moru, pripadaju Turskoj, i da Grčka nema pravo da uključuje ostrva u ekološki program EU Natura 2000.\nTeritorijalni spor koji se tiče dva ostrva Imija u Dodekanima u Egejskom moru doveo je do krize u odnosima između Grčke i Turske. Konflikt je prekinut nakon mešanja međunarodne zajednice, NATO-a i SAD.


Makedonija: Najava tužbe zbog antisrpskih bilborda - 05.02.2015, Sputnik Srbija\nMakedonija: Najava tužbe zbog antisrpskih bilborda\nLider Demokratske partije Srba u Makedoniji poručuje da će podneti tužbe za širenje govora mržnje ako se firma koja je izradila bilborde i partija VMRO-NP ne... 05.02.2015, Sputnik Srbija\nvesti, srbija, severna makedonija, društvo\n21:10 05.02.2015 (Osveženo: 02:49 26.08.2021)\n© Flickr / Eliot BraunTužba\n© Flickr / Eliot Braun\nLider Demokratske partije Srba u Makedoniji poručuje da će podneti tužbe za širenje govora mržnje ako se firma koja je izradila bilborde i partija VMRO-NP ne izvine i ne uklone ih.\nIvan Stoilković, predsednik Demokratske partije Srba u Makedoniji najavio je danas da će podneti tužbe za širenje govora mržnje ako bilbordi s porukom „STOP srpskoj asimilaciji makedonskog naroda“ ne budu uklonjeni.\n„Zatražiću od firme koja je izradila bilborde i od VMRO-NP da se izvine i da ih uklone. Ako to ne učine, pokrenuću postupak kod nadležnih organa zbog širenja govora mržnje“, izjavio je Stoilković.\nStoilković je, kako prenose makedonski mediji, rekao da je zvao firmu odgovornu za izradu bilborda, ali da ne može da je dobije.\nLjupčo Georgievski, predsednik VMRO-NP, tvrdi da se sadržaj na bilbordima odnosi isključivo na partiju na vlasti, a ne na srpsku manjinu.\n„Naprotiv, srpska manjina je vrlo konstruktivna i poruka se uopšte ne odnosi na njih. Ona je upućena samo vlasti koja nas uči kako da se hranimo, koliko dece da imamo i kako da se odnosimo prema roditeljima, a sada će i preko programa na njenoj televiziji da nam kaže i kakvu muziku da slušamo. U vreme bivše Jugoslavije se nije toliko slušala srpska muzika kao sada. Preko bilborda smo želeli da iskažemo revolt protiv lažnog patriotizma“, objasnio je Georgievski.\nKako je rekao, u planu je da bilbordi ostanu mesec dana na sedam lokacija u Skoplju.\nNadležni u makedonskoj prestonici kažu da su za bilborde odgovorni naručioci i operateri koji iznajmljuju prostor za reklamiranje.


Svi imaju predlog o Kosovu\nProtesti više nisu nikakva opasnost po vlast Aleksandra Vučića, on je što se toga tiče uspeo da povrati potpunu kontrolu nad politikom Srbije. Sa protestima dogodio se, po opoziciju, najgori rasplet – nemaju logičan i jak kraj, već se produžavaju u besmislenoj agoniji.\nJasmina Lukač | Demostat | Beograd 25. May 2019 | Analize\nOd okupljanja u kojima je zimus po gradovima Srbije demonstriralo protiv Vučića po više desetina hiljada ljudi, sveli su se na par desetina građana.\nAli ono što je dobro za predsednika Srbije i SNS, budući da je kontrolu povratio tako što nije učinio ni jedan neposredni ustupak demonstrantima, istovremeno je loše, jer ima svoju cenu. A ta cena je potezanje Kosova. Jeste da se politička scena opet vrti oko Vučića i toga recimo, šta je rekao o Kosovu vladikama Srpske pravoslavne crkve, i šta su oni rekli njemu. Ali, sve to je ustvari i povatak u prošlo leto, u avgust 2018. kada je izbio na videlo otvoreni Vučićev sukob sa Crkvom. Tada je izgledalo da su iguman Dečana Sava Janjić i vladika Teodosije glavni protivnici Vučiću “na terenu”. To su bili meseci, podsetimo se, kada se mnogo pričalo i pisalo o tome da će konačni dogovor sa kosovskim vlastima biti postignut najkasnije u februaru 2019. te da će po njemu Srbija dobiti autonomnu Zajednicu srpskih opština na Severu, a Priština ili posmatračko mesto u UN, ili predstavljanje preko Tirane, kao i priznanje Srbije.\nU to vreme, dva meseca pre izbijanja demonstracija, Saša Janković, Vučićev protivkandidat sa predsedničkih izbora, bezupešno nastojao da ih pokrene, dok Savez za Srbiju još nije postojao.\nŠta god da su tada govorili rezulati merenja rejtinga koji su objavljivani, Vučić iz sukoba sa Crkvom tada nije mogao da izađe neoštećen, ali to što je sada opet rizikovao sa vladikama, govori koliko mu je stalo da razbije Savez za Srbiju.\nTa grupacija koju je u septembru osnovao Dragan Đilas svakako sada puca, Crkva je bila samo sporedna šteta. Jer, posle susreta sa vladikama SPC i svega što je objavljeno o tome kako je Vučić primljen u Patrijaršiji, njegov potez da se pojavi u parlamentu Srbije i objašnjava šta je radio i šta će raditi u vezi sa Kosova, ne može se doživeti kao ustupak SZS. Jeste jedan od zahteva demonstracija bilo i objavljivanje plana za Kosovo, ali ko se toga seća, nakon što je vladika Grigorije opisao kako je Vučić oštro odgovorio vladici Teodosiju, a mitropolit Amfilohije, kao jedan stari čovek, pokušao da to razreši mudrim pristupom?\nVučić dakle, pod dimnom zavesom da izlazi u susret celom srpskom društvu, čiji je Crkva važan deo, a ne tamo zbog nekih sitnih opozicionih političara, dolazi za govornicu parlamenta Srbije da govori o Kosovu. I time pokazuje da može da savlada i bojkot opozicije.\nĐilasov blok već je okrnjen, iako Tatjana Macura i njen klub bivših poslanika Saše Radulovića i DJB, nije u Savezu za Srbiju, nastupali su u protestima zajedno, kao potpisnici Sporazuma sa narodom. Đilasovi su morali da izdaju saopštenje da se smatra da je svako ko dođe na Vučićevu sednicu o Kosovu i tako prekine bojkot “raskinuo Sporazum sa narodom”.\nBroj od 20-tak poslanika, kako kažu naprednjaci, koji podržavaju proteste i bojkotuju parlament, svakako će biti umanjen za još po nekog, ko će smatrati ličnom obavezom da ne izostane iz parlamentarnog kosovskog boja protiv Vučića. Uostalom, to je i cilj vlasti – da učestvuju. Sva uslovljavanja o vremenu za diskusiju za govornicom su besmislena. Vučićevi će dati vreme poslaniku Đorđu Vukadinoviću i drugima koji to zatraže, bez zadrške.\nJer, nije cilj nije samo lom bojkota i lom Saveza, nego i pokazivanje spolja – zainteresovanim stranim posmatračima, da ako dođe do nekog dogovora o Kosovu, taj dogovor će dobiti potvrdu parlamenta – a to znači demokratsku.\nKada je reč o Macuri i poslaničkom klubu Slobodni poslanici, oni su na ivici prekida bojkota već dugo i to su najavljivali – oni će na sednici predložiti svoj predlog za Kosovo. Ne zna se u čemu će se taj predlog razlikovati od stava LDP-a Čedomira Jovanovića – što više priznanja, to više Evrope.\nPucanje samog Saveza za Srbiju zasad se još nije dogodilo – prekid bojkota nisu najavili Boško Obradović i njegove Dveri, kao i poslanici koji su prešli u Narodnu stranku Vuka Jeremića. Prepreka tom pucanju je to što bi opozicioni birači prekid bojkota mogli da dožive samo na jedan način – kao saradnju sa Vučićem. To bi bio neoprostiv greh i nužnost da se to izbegne, zasad deluje.\nAli samo zasad, nije izvesno da će taj blok preživeti do izbora 2020. odnosno, ne pod tim imenom i u tom sastavu. Njegov stožer – Dragan Đilas koji je preuzeo Stranku slobode i pravde 19. aprila, i najavio kao prvi potez objavljivanje deklaracije o Kosovu, ovaj tekst je odlučio da objavi upravo uoči Vučićeve sednice. Ta deklaracija nije zapravo bila prvi potez, nego osnivanje Saveza za KiM, praktično prve opozicione organizacije na Kosovu nakon ubistva Olivera Ivanovića u januaru 2018.\nDeluje da je trenutak za objavljivanje tog teksta Đilasove deklaracije promašen – poslužiće, ako i to uopšte, samo kao meta verovatno ironičnih kritika naprednjačkih poslanika. Međutim, u Srbiji je postalo vrlo važno da svi imaju predlog za Kosovo, od stranaka i nevladinih organizacija, do pojedinaca. Sve skupa to daje atmosferu koja traje već neko vreme – od ljudi na pijaci, ulici, bilo gde možete čuti samo jedno. Ubeđeni su da Vučić može pasti s vlasti isključivo na pitanju Kosova: “ako potpiše priznanje oborićemo ga mi, ako ne potpiše oboriće ga stranci”.\nCudi me da autorka nije zapazila da ce bojkot rada Narodne skupsine Srbije i legalizovanja politike koju vodi Aleksandar Vucic doprineti da gradjani otkriju istinsku opoziciju politici koju vodi koalicija oko SNS. Ne slazem se ni sa ocenom dometa protesta gradjana. Kao neko kome ne bi smelo da promakne stanje pre i posle 6 meseci od pocetka protesta gradjana, morala je da konstatuje udruzivanje i objedinjavanje demokratske opozicije koja postaje alternativa postojecoj vlasti. Odsustvo kritickog komentara rada takozvane konstruktivne odnosno lazne opozicije u Narodnoj skupstini Republike Srbije je propust! 25. May 2019


Tramp: U borbi protiv korone Amerika bolja od Švedske - 30.04.2020, Sputnik Srbija\nAmerički predsednik Donald Tramp uveren je da Vašington donosi ispravne odluke u borbi protiv virusa korona za razliku od švedske vlade. 30.04.2020, Sputnik Srbija\nMa ono dobri ste sa trenutnih 5.82% jer sve dok vam je stopa smrtnosti ispod svetskog proseka od 7% to je OK. Što je ponovo daleko od najboljeg, ali bi moglo biti i skoro tri puta gore, kao u na primer UK koja beleži 15.80%. Švedska jeste najgora u Skandinaviji sa stopom od 12.26%, međutim nije najgora u Evropi... tu trenutno UK sa 15.80% i Belgija sa 15.65% vode mrtvu trku.\nVazno je ubediti amerikance da im je predsednik pomogao iako je sve radjeno kako ne treba, verovatno ce to proci kod amerikanacai nigde vise, pricam ti pricu a ti mi veruj, bas smesno!\nAmerički predsednik Donald Tramp uveren je da Vašington donosi ispravne odluke u borbi protiv virusa korona za razliku od švedske vlade.\n„Bez obzira na izveštaje koji govore suprotno, Švedska plaća visoku cenu za odluku da ne uvodi režim samoizolacije. Sa današnjim danom tamo je od virusa preminulo 2.462 ljudi, što je mnogo više od susednih zemalja kako što su Norveška (201), Finska (206) ili Danska (443). SAD su donele pravu odluku“, ocenio je Tramp u poruci na Tviteru.\nPrema najnovijim podacima, broj zaraženih u Švedskoj dostigao je 20.302 ljudi, a u SAD je taj broj više od milion, dok je broj žrtava — 60.207 ljudi.\nŠvedska vlada je odlučila da primeni najblaže moguće mere u borbi protiv virusa korona — otkazani su skupovi na kojima je predviđeno učešće više od 500 ljudi, dok škole, vrtići i univerziteti rade uobičajeno.\nPacijentima s blagim simptomima virusa korona sugeriše se da ostanu kod kuće, a kompanije same donose odluku o upućivanju radnika na rad od kuće.\n30 April 2020, 19:331


Srbija - Oko 2.000 građana Srbije doniralo plazmu - Vesti iz Kragujevca i Šumadije - Pressek.rs\nSrbija Subota, 8. avgust 2020.\nTa kancelarija je, zajedno sa Institutom za transfuziju krvi Srbije, uspostavila platformu donirajplazmu.gov.rs, preko koje svi građani koji su se oporavili od COVID-19, mogu da se prijave i doniraju dragocena antitela koje je njihov organizam stvorio tokom bolesti, a koja se koriste u lečenju obolelih. Kako se navodi u saopštenju, ovaj sistem se konstantno unapređuje, a jedno od najnovijih unapređenja jeste omogućavanje slanja besplatne SMS notifikacije svim davaocima.\nPlatformu za slanje ovih SMS poruka „RapidPro” donirao je UNICEF Vladi Srbije, kao i stručnu podršku kako bi se ovaj sistem uspešno integrisao sa postojećim sistemima i čuvao u Državnom data centru u Beogradu.\n- Ovo je još jedan pokazatelj da institucije javne uprave komunikaciju sa građanima stavljaju u svoj fokus i prilagođavaju se savremenom načinu života, koji podrazumeva da usluge i informacije budu dostupne na mobilnom telefonu. Ovaj sistem, koji smo uz nesebičnu pomoć UNICEF-a, uspostavili u Državnom data centru i integrisali sa informacionim sistemom Doniraj plazmu, omogućava pravovremeno informisanje davalaca, a nadamo se da ćemo njegovu upotrebu proširiti i u svrhu unapređenja mnogih drugih usluga eUprave u narednim mesecima, izjavio je direktor Kancelarije za IT i eUpravu, Mihailo Jovanović.\n- RapidPro je trenutno uspostavljen u 37 zemalja i omogućava partnerima da prikupe tačne informacije u realnom vremenu o vitalnim oblastima kao što su zdravlje, ishrana, obrazovanje, voda i sanitarna zaštita, kao i zaštita dece - čak i na udaljenim i teško dostupnim mestima. Nadamo se da će se njegova upotreba proširiti u narednim mesecima i podržati tekuće društveno-ekonomske reforme, rekla je direktorka UNICEF-a u Srbiji Ređina De Dominićis.\n· Petak, 7. avgust 2020. Kampanja „Nezavisni mediji zavise od tebe!”


Fudbal - Strana 537\nPartizan deklasirao Dinamo, Vranjancima šest komada\nFudbaleri Partizana savladali su na svom terenu Dinamo iz Vranja rezultatom 6:0 u okviru 17. kola Superlige Srbije.\nDrogba završio fudbalsku karijeru\n'Orlovi' pokerom završili Ligu nacija: Srbija razbila Litvaniju\nFudbalska reprezentacija Srbije savladala je Litvaniju 4:1 (0:0) u šestom kolu Lige nacije, čime je ostvarila plasman u B diviziju novoformiranog UEFA takmičenja.\nSrbija protiv Litvanije za overu prvog mesta u grupi\nFudbalska reprezentacija Srbije od 20.45 na stadionu Partizana igra sa Litvanijom sa željom da ispuni prvi cilj nakon Mundijala i osvoji prvo mesto u grupi C Lige nacija. Tok meča i kretanje rezultata možete pratiti na našem portalu.\nSpecijalizovani sajt 'Transfermarkt' sastavio idealni tim najvrednijih fudbalera do 21 godine starosti\nicešampion sveta bio je nadomak velike pobede u Londonu, ali je Engleska napravila preokret i izborila učešće na završnom turniru Lige nacija. I Hrvatsku poslala diviziju niže!\nDivizija B je blizu, Srbija pobedila Crnu Goru\nSrbija protiv Crne Gore – 'bratski' duel za prvo mesto\nMesec dana posle prvog, istorijskog duela između fudbalera Srbije i Crne Gore u Podgorici, sledi novi, ovaj put u Beogradu.\nTadić: Pokazali smo da smo kvalitetniji od Crne Gore\nReprezentativac Srbije Dušan Tadić pred utakmicu sa Crnom Gorom rekao je da njegova ekipa ima odličnu priliku da obezbedi mesto u prvo grupi i plasira se u B Ligu nacija.\nMitrović i Tadić: Sa Kolarovom i Matićem smo jači\nSrpski fudbaleri Aleksandar Mitrović i Dušan Tadić rekli su da ekipa mnogo dobija povratkom kapitena Aleksandra Kolarova i zamenika Nemanje Matića i da očekuju da će protiv Crne Gore i Litvanije pokazati da su najkvalitetniji u 4. grupi C Lige nac...\nStojiljković: Uželeo sam se igre\nEfikasnost i poduža lista strelaca potvrđuju kvalitet tima i snagu kolektiva. Ne oslanjamo se na pojedince, a među nama vlada zdrava konkurencija - kaže Nikola\nMilan zove Pavkova na 'San Siro'\nMilan Pavkov sa dva pogotka protiv Liverpula otvorio je sebi vrata Evrope, a prema pisanju medija italijanski Milan je zainteresovan za Zvezdinog napadača.\nSergej ipak ne igra, Aleksić 'orao' posle decenije\nSelektor Krstajić suočio se sa nekoliko problema uoči novembarskog ciklusa. Naknadno pozvao još dvojicu igrača - golmana Radnika i povratnika u 'A' tim iz turske lige.\nJuve je nezaustavljiv na 'čizmi', Iguain odigrao za 'damu'\nU derbiju Serije A, Juventus sa 2:0 savladao u gostima Milan.


Додик: Свијет не жели да се обједини истина о огромном српском страдању | Јадовно 1941.\nDodik: Svijet ne želi da se objedini istina o ogromnom srpskom stradanju\nObjavljeno u Kosovo, Srbija\nPredsjednik Republike Srpske Milorad Dodik poručio je danas u Beogradu da Srpska sa posebnom empatijom gleda na srpske žrtve na Kosovu i Metohiji jer je i sama doživjela takvo stradanje, te da boli nedostatak empatije drugih za srpska stradanja i pokušaj da im se pripiše etiketa “genocidnog ili zločinačkog naroda”.\nDodik je tokom posjete Spomen sobi “Kosmetske žrtve” izrazio saučešće svim porodicama žrtava i zahvalio Udruženju porodica kidnapovanih i ubijenih na Kosovu i Metohiji što njeguju uspomenu na stradale, napominjući da se nikada ne treba pomiriti sa zločinom prema Srbima, koji je ogromnih razmjera na cijelom prostoru na kojem su živjeli Srbi.\n“Kada se pomirimo sa nepravdom i zločinom, onda se taj zločin nije ni dogodio”, rekao je Dodik, naglasivši da je zločin prema Srbima takvog obima da je sve gdje su Srbi živjeli na sličan način obilježeno – grobnicama, spomen-sobama, nevinim žrtvama, stradalom djecom, ženama, starcima…\nOn je istakao da su Srbi, koji su stvorili dvije jugoslovenske države, nisu dovoljno vodili računa o svom nacionalnom, državnom i političkom identitetu i uvijek su slobodu, koju su imali, dijelili sa drugim narodima koji su, po pravilu, sve do tada, do te slobode, bili na drugoj strani.\n“Sve su to srpske zablude, i jedna i druga Jugoslavija, imajući u vidu stradanje i kraj prošlog vijeka i početak ovog dokaz su da je to bila jedna ozbiljna srpska nacionalna i državna greška. Srbi su se borili za Jugoslaviju misleći da i drugi to rade, a očigledno to nije bilo tako”, rekao je Dodik.\nOn je ukazao da su Srbi zbog toga i podijeljeni na različite lokacije, a oni koji bi trebalo sebe da legitimišu kao one što dijele pravdu su govorili o bosanskim, kosmetskim, hrvatskim Srbima postavljajući temelj jednom pristupu da se nikada ne objedini istina o ukupnom, ogromnom stradanju srpskog naroda na prostoru bivše Juguslavije.\n“Kada bi se sve to sabralo, vidjeli bi da je srpski narod stradalnički, najstradalniji u periodu raspada bivše Jugoslavije do danas”, rekao je Dodik, koji se založio za integrisan pristup u izgučavanju sveukupnog srpskog stradanja.\nDodik je ocijenio da danas Srbe ponovo “guraju” da žive sa onima sa kojima nisu mogli da žive ni u bivšoj Jugoslaviji i poručio da je jedini odgovor na to jačanje srpskog nacionalnog političkog identiteta, pisma, jezika, srpske kulture, vjere i krsne slave, jer samo tako srpski narod može da gradi svoj suvereni nacionalni, državni prostor.\nPodsjećajući na to da je svima, osim Srbima, u bivšoj Jugoslaviji bilo dozvoljeno da naprave etnički ograničene države, Dodik je primijetio da danas istorija kao da se podsmjehuje stratezima takvog odnosa prema srpskom narodu, jer danas Srbi imaju dvije države – Srbiju i Republiku Srpsku.\nDodik je poručio da će ostati posvećen ideji jačanja srpskog nacionalnog i državnog kapaciteta, napominjući da Srbi ne žele da rade na štetu drugih u BiH, jer se ne može ignorisati da tu žive i Bošnjaci-muslimani i Hrvati.\n“Republika Srpska jeste država srpskog naroda i tamo je upisan srpski grunt uz poštovanje i drugih koji tamo žive sa očekivanjem da poštuju tu činjenicu da Srbi imaju državu koja se zove Reublike Srpska”, rekao je Dodik.\nOn je ukazao da kao da polako nestaje svijet koji je bio arogantan prema Srbima, pominjući u tom kontekstu odlazak stare američke administracije i “rigidnog, malignog uticaja britanske strukture, koja već dva vijeka tretira Srbe kao remetilački faktor”.\n“Srbi koji su vratili svoje dostojanstvo, koji su u stradnjima širom bivše Jugoslavije danas okupljeni oko ideje dvije države – Republike Srpske i Srbije, danas treba da iskažu i emocije i stavove u vezi sa svojim stradanjem i da grade novo buduće društvo u kojem će se nepokolebljivo govoriti da je to društvo srpskog naroda i srpski nacionalni i državni prostor”, rekao je Dodik.\nOn je naglasio da je to pravo već dato svima drugima, a da je samo Srbima zabranjeno da o tome govore, i da zna da će mu mnogi poslije ove izjave prigovarati da propagira ove ili one ideje, ali da on propagira jedinstvo srpskog naroda.\nDodik je poručio da se za to bori i politički i ljudski smatrajući da je to ispravno i korektno i da ne bi trebalo da vrijeđa one koji su več to uspjeli da učine kod svojih naroda.\nOn je ukazao da sama prevara koja se dogodila oko Srebrenice govori o tome kakvi su scenariji bili na sceni i da je svijet, dok je oplakivao bijele marame muslimanskih majki iz Srebrenice, bio potpuno indiferentan prema maramama srpskih majki.\n“I to je mjera, odnos koji moramo da shvatimo, razumijemo i da se borimo protiv toga”, rekao je Dodik.\nDodik je naglasio da se danas shvatilo da je čitava priča oko Srebrenice bila inscenirana, da je podrazumijevala da se ignoriše 3.500 srpskih žrtava koje su stradale u periodu od tri-četiri godine, a da se pokuša napraviti konentracija stradanja muslimana u 10 dana.\n“To je bilo smišljeno kako bi se nakačila etiketa zločinačkog naroda i zločinačkih pojedinaca. Tamo se naravno dogodio zločin, i prema Srbima i prema Bošnjacima i to niko ne spori. Ja sporim političku manipulaciju tim događajima i isključivanje bilo kakvog odnosa prema civilnom srpskim žrtvama kojih je tamo bilo gotovo identično”, rekao je Dodik.\nOn je naveo da se svijetu prodaje priča o Spomen-području Potočari kao mjestu gdje su sahranjene bošnjačke civilne žrtve, a tamno je od 3.800 sahranjeno 2.200 boraca 18. Muslimnske divizije koji su izginuli u borbenim operacijama, a svijet je to tretirao kao civilne žrtve rata.\nPredsjednik Srpske je poručio da se samo istinom mora boriti protiv te političke manipulacije.\nOn je istakao da razumije da je osnovni državni problem Srbije Kosovo i Metohija, ali da je isto tako jedno od najvažnijih nacionalnih pitanja Srbije i Republika Srpska.\n“Srbija je za nas matica. Mi je gledamo kao zemlju koja nas okuplja i želimo Srbiji što brži napredak, jer samo ekonomski jaka, politički stabilna i institucionalno izgrađena, može da ima regionalni uticaj i značaj koji treba da ima, jer je najveća i najmoćnija država na Balkanu”, rekao je Dodik.\nOn je poručio da Republika Srpska neće odustati od svoje državnosti bez obzira na to koliko to bilo teško.\nOn je naveo da je i Evropa, koja je građena bez nacionalnih i drugih identiteta propala. “To samo još nije proglašeno, a svi vidimo da ide ka tome i da se vraća koncept Evrope identiteta. To je naša šansa da se kao Srbi okupimo i afirmišemo naš identitet”, zaključio je Dodik.\nPredsjednik Udruženja porodica kidnapovanih i ubijenih na Kosovu i Metohiji Simo Spasić rekao je da su albanski zločinci i NATO na Kosovu i Metohiji ubili 3.650 Srba uključujući i Olivera Ivanovića i istakao da su te žrtve ostale bez pravde.\nSpasić je odao priznanje Republici Srpskoj na brzi o svojim žrtvama, istakavši da širom njene teritorije ima na stotine ovakvih spomen spoba i napomenuo da porodicama žrtava “mnogo znači” današnja Dodikova posjeta.\nOn je istakao da Dodik zaslužuje priznanje za to što se zdušno i srčano bori da očuva Republiku Srpsku.\nPosjeti predsjednika Republike Srpske Milorada Dodika Spomen sobi “Kosmetske žrtve” prisustvovali su i supruga Olivera Ivanovića Milena Ivanović, predsjednik Komisije za nestale Veljko Odalović, zamjenik direktora Kancelarije za Kosovo i Metohiju Dušan Kozarev, predstavnici Vojske Srbije, kao i generali Novak Đukić i Veselin Šljivančanin, kome je danas takođe uručena Zahvalnica “Pamntimo kosmetske žrtve”.\nJedan odgovor na „Dodik: Svijet ne želi da se objedini istina o ogromnom srpskom stradanju“\n4. oktobra 2018. u 15:36\nŠta ima da priča čovjek koji je predao arhivu Jasenovca ustaškoj vlasti u Zagreb i koji je rekao:”Ja znam da je bio genocid u Srebrenici,jest bio je”


Svečano otvoren novi bioskop u Nišu - Niške novine\nNaslovna strana » Svečano otvoren novi bioskop u Nišu\nSvečano otvoren novi bioskop u Nišu\nObjavljeno: 11 nov 2016\nSinoć je svečano otvoren novi bioskop u Nišu – ‚‚Cineplexx“.\nBioskop se nalazi u ‚‚STOP SHOP“ ritejl parku.\nBioskop Cineplexx Niš će imati pet sala, opremljenih sa najmodernijom tehnologijom, RealD 3D sistemom i sa ukupno 850 mesta.\nZaljubljeni parovi će imati priliku da film sve vreme gledaju zagrljeni u specijalnim, ljubavnim sedištima koja će biti zastupljena u svim salama.\nNa dan otvaranja, bioskop Cineplexx Niš je imao specijalnu ponudu i cenu karte od 150 dinara za sve projekcije.\nNajmlađi posetioci će imati priliku da pogledaju premijerno animaciju „Trolovi“ sinhronizovanu na srpski jezik, ali i da učestvuju u radionicama specijalno pripremljenim za njih. Prvog radnog dana bioskopa prikazivaće se i domaći film „Jesen samuraja“ sa Petrom Strugarom u glavnoj ulozi, urnebesna komedija „Genijalci“ sa Zakom Galifianakisom i Ovenom Vilsonom, dok iz studija Marvel nam stiže „Doktor Strejndž“. Celokupni repertoar za dan otvaranja biće objavljen na sajtu .\nPrvi Cineplexx Porodični dan, praznik za najmlađe, održaće se već za vikend, 12. i 13. novembra, uz poseban program za mališane, inspirisan aktuelnim dečijim filmovima. Svečano otvaranje najvećeg bioskopa u Nišu zakazano je za 9.novembar sa premijerom filma „Vojna akademija 3“.\nEkipa filma pozdraviće publiku na otvaranju i uveličati početak rada bioskopa u Nišu. „Kompanija Cineplexx prisutna je na tržištu Srbije već pet godina, zadovoljstvo nam je što ćemo spisku postojećih bioskopa dodati i Cineplexx Niš. Verujemo da će Nišlije, koje su i domaćini jednog od najznačajnijih filmskih festivala u regionu, uživati u bogatom repertoaru našeg bioskopa i projekcijama kakve odavno zaslužuju.“, kaže rukovodeći partner kompanije Cineplexx Kristof Papousek.\nCineplexx je austrijska bioskopska grupacija sa preko četiri decenije iskustva u ovoj oblasti. Cineplexx bioskopi sa najsavremenijom digitalnom opremom omogućavaju izuzetno visok kvalitet slike i zvuka, kao i 3D tehnologiju u salama u Beogradu i Kragujevcu. Danas Cineplexx mrežu čini 40 bioskopa u Austriji, Srbiji, Crnoj Gori, Hrvatskoj, Sloveniji, Makedoniji, Albaniji i Italiji.\nTagoviBioskopCineplexxNis bioskopSvečano otvoren novi bioskop u Nišu\nCINEPLEXX povodom prvog rođendana ČASTI NIŠLIJE


U bioskopima od 4. oktobra! Prvi trejler za film "Teška vremena u El Rojalu" otkriva misteriozne scene iz hotela El Rojal, oronulom mestu na reci Taho, na grainici između dve države (Kalifornija i Nevada). Radnja fillma je smeštena u El Rojal hotelu u kome odseda sedam stranaca sa misterioznim tajnama. Tokom jedne sudbonosne noći, svi će imati poslednju priliku da se iskupe... pre nego što sve ode dođavola. Džef Bridžis, Kris Hemsvort, Džon Hem, Dakota Džonson i Sintija Erivo predvode sjajnu glumačku ekipu u filmu "Teška vremena u El Rojalu".\nScenario i režiju filma potpisuje Dru Godar, a "prijavljivanje" u ovom hotelu počinje od 4. oktobra, kada će publika imati priliku da pogleda film "Teška vremena u El Rojalu" u bioskopima širom Srbije!


Podrška za pet manjinskih koprodukcija :FCCG\nPodrška za pet manjinskih koprodukcija\nFilmski centar Crne Gore podržaće pet projekata na osnovu javnog konkursa za sufinansiranje manjinskih koprodukcija. To je rezultat Odluke Savjeta, na prijedlog stručnih konsultanata, koje su činili Dragutin Đurović, reditelj, Miloš Avramović, producent i Momčilo Otašević, glumac.\nNa osnovu Odluke, podržani su sljedeći projekti: „Mraz“, u režiji Pavla Vučkovića, koproducentske kompanije Parangal Film, „Marko Kraljević“, reditelja Dejana Zečevića, koproducentske kompanije Bitter Frames Production, „Zalazak“, u režiji Miloša Jaćimovića, koproducentske kompanije Meander Film, „Bela nedelja“, reditelja Bojana Vuletića, koproducentske kompanije Artikulacija Film, i „U potrazi za Lotikom“, u režiji Irene Škorić, koproducentske kompanije Roundabout Production.\nStručni konsultantni su za projekat „Mraz”, između ostalog, naveli da je u pitanju „osvježavajuć i slojevit scenario koji se na promišljen i jedinstven način, kroz balkansku mitologiju, bavi temama trauma iz djetinjstva, strahova od intimnosti i suočavanja sa sobom.“ Projekat „Marko Kraljević“ je prema mišljenju konsultanata „uzbudljiv scenario uspješnog i nagrađivanog reditelja zasnovan na motivima epske narodne poezije o Marku Kraljeviću. Moderan i inovativan pristup obradi teme, uz korišćenje određenih motiva iz istorije i mitologije za građenje novog svijeta.“ Za projekat „Zalazak” konsultanti navode da je u pitanju „veoma zanimljiv dugometražni dokumentarni film koji prikazuje jedan dan života u Institutu Simo Milošević. Jasna autorska vizija o istraživanju koncepta prolaznosti vremena, sa stilom filma koji je duboko atmosferičan i promišljen.“ Prema mišljenju konsultanata, „Bela nedelja” je „uzbudljiv film uspješnog i iskusnog reditelja, kao i produkcijskog tima, što uliva sigurnost za kvalitetnu realizaciju. Napet i dinamičan projekat, uz moćan i slojevit scenario o odnosu oca i sina, porodice i sredine, kao i odnosu ljudi prema tragediji.“ Konsultanti za projekat „U potrazi za Lotikom” navode da je u pitanju „kvalitetan scenario i tritment koji obrađuje lik i djelo Lotike Cilermajer, žene koja je Ivi Andriću poslužila kao inspiracija za istoimenu junakinju romana „Na Drini ćuprija“. Potentan projekat o uzbudljivoj životnoj priči i spajanju, „pravljenju mostova“ koji su nam neophodni na ovim prostorima.“\nOdluka_sufinansiranje manjinskih koprodukcija


Zlatna značka za krsnu slavu: Opština Lopare nagradila rad Doma zdravlja Lopare - NTV Arena\nDom zdravlja Lopare obilježio je danas krsnu slavu – Svetog mučenika Agatonika i primio opštinsko priznanje Zlatna značka za uspješan rad i ostvarene rezultate u oblasti zdravstva.\nDirektor Doma zdravlja Želimir Nešković rekao je da su uprkos pandemiji virusa korona pozitivno poslovali kao i prethodnih 13 godina i da su sugrađanima pružili kvalitetne zdravstvene usluge.\n“U ovoj godini nabavili smo dva sanitetska vozila, a akcenat smo stavili na vakcinaciju stanovništva protiv virusa korona i do sada smo vakcinisali 2.400 građana”, naveo je Nešković.\nOn je čestitao slavu svim zaposlenim u Domu zdravlja i naveo da su dobri rezultati plod njihovog marljivog i predanog rada za zdravlje svakog Majevičanina.\nNešković je zahvalio Udruženju Majevičana iz Švajcarske i humanisti Miroslavu Kojadinoviću za pomoć u nabavci opreme za Dom zdravlja koja je omogućila poboljšanje pružanja zdravstvenih usluga u Loparama.\nPredsjednik Skupštine opštine Lopare Milenko Ristić rekao je da su loparski zdravstveni radnici ponos majevičkog kraja.\nKum ovogodišnje slave bio je direktor Bolnice “Sveti vračevi” iz Bijeljine Zlatko Maksimović, koji je ocijenio kao odličnu saradnju sa Domom zdravlja Lopare.\nMaksimović je izrazio uvjerenje da će takav odnos ostati i u budućnosti, na zadovoljstvo korisnika zdravstvenih usluga.\nTags: dom zdravlja, lopare, slava, zelimir neskovic\nPatrijarh Porfirije stigao u Crnu Goru, dočekan na podgoričkom aerodromu


Predstavnici azijskih i afričkih zemalja posetili Adligat – Krstarica\nTanjug 16. oktobra 2021. 14:25\nBEOGRAD – Predstavnici više azijskih i afričkih zemalja koji su došli u Beograd na obeležavanje godišnjice Pokreta nesvrstanih, predstavnici značajnih američkih kompanija, kao i ugledni gosti iz Slovenije, posetili su ovih dana muzeje Udruženja za kulturu, umetnost i međunarodnu saradnju Adligat, saopštili su iz Adligata.\n„Muzeji Udruženja Adligat su tokom 2019. godine primili skoro 10.000 posetilaca. Onda je zbog epidemije usledio drastičan pad, a prethodne nedelje imali smo ponovo, posle dužeg vremena, veliki broj poseta iz zemlje i inostranstva. U četvrtak smo prvu posetu imali u 8 ujutru, a poslednju u 11 uveče – naši kustosi su vodili ture do jedan posle ponoći! Sve grupe su bile podeljene tako da imaju mali broj ljudi, i svi su se pridržavali epidemioloških mera“, kazao je osnivač Udruženja Adligat Viktor Lazić i najaviom da će se uskoro uvesti i ulaz sa kovid propusnicama – samo za vakcinisane ili sa obaveljenim testom/\nČak četiri delegacije iz Indonezije proteklih dana divilo se muzejima Adligata.\n„Kada su predstavnici Adligata bili u poseti Indoneziji, Fadli Zon, tada potpredsednik njihovog parlamenta, naredio je da se, tokom praznika, specijalno za našu posetu, otvori sala za zasedanja i skupštinski muzej jedne od najvećih država na svetu. Sada smo mi, specijalno za posetu njegove supruge i prijatelja, neposredno pred ponoć, otvorili naša vrata, i pokazali joj bogatstvo koje čuvamo i na koje smo ponosni u specijalnoj, noćnoj muzejskoj turi“, kaže Lazić.\nIstog dana je u Adligatu organizovano obeležavanje Međunarodnog dana slepih i slabovidih – 15. oktobar.\nŽeleći da predstavnicima Saveza slepih Srbije i biblioteke “Dr Milan Budimir” približi mnogobrojne značajne predmete i knjige koje imaju istorijsku važnost i umetničku vrednost, ali su i specifični po načinu ili materijalu od kojeg su izrađeni, kustosi Muzeja knjige i putovanja i Muzeja srpske književnosti izneli su mnoštvo interesantnih eksponata kako bi posetioci mogli da se upoznaju sa njima.\nPoseta je organizovana u saradnji sa Opštinom Voždovac, a u Adligatu su za ovaj događaj specijalno pripremili više od trideset eksponata koje su slepi i slabovidi mogli da opipaju.\nTako su posetioci, po prvi put, mogli da opipaju knjigu od pirinča, svile ili bambusa, stranice načinjene od listova palmi, te razne vrste pergamenta, Kirov cilindar – prvu povelju o ljudskim pravima, knjige u obliku ogrlica, inuitska (eskimska) čudovišta od kostiju, ali i stare afričke maske.\nDozvoljeno im je i da opipaju orman kraljice Natalije Obrenović iz Legata porodice Leko, kao i nekoliko ličnih predmeta značajnih srpskih pisaca.\n„Bio je veliki izazov prilagoditi turu slepim i slabovidim osobama, ali i veliko zadovoljstvo, pošto je nama izuzetno značajno da se svi naši sugrađani kod nas osećaju dobrodošlo, i da svi mogu barem približno, da imaju pristup znanju, informacijama i lepoti eksponata koje baštini naša institucija“, kaže potpredsednik Adligata i kustos Branislav Lazić.\nUdruženje Adligat je nedavno potpisalo protokol o saradnji sa Savezom slepih Srbije kojim se obavezuje da omogući povlašćen pristup svojim muzejima i fondovima na uput Saveza, kao i da omogući besplatno korišćenje svog fonda za snimanje audio-knjiga za slepe.


Na defileu za neustavni dan RS-a 2.800 ljudi | Kakanj-X\nNa defileu za neustavni dan RS-a 2.800 ljudi\nNa snazi će biti posebne mjere bezbjednosti. Biće zabranjeni prevoz eksplozivnih materija te podizanje dronova, ali i održavanje vatrometa bez odobrenja MUPa.\nU toku su posljednje pripreme za obilježavanje neustavnog dana Republike Srpske, povodom kojeg će aktivnosti biti organizovane tri dana, a u najatraktivnijem dijelu, svečanom defileu, koji će biti organizovan u Banjaluci u nedjelju u podne, učestvovaće 2.800 ljudi, potvrđeno je za “Nezavisne novine”.\nUz oko 2.000 pripadnika civilnog sektora, Ulicom kralja Petra Prvog Karađorđevića ponosno će prošetati i više od 800 policajaca, koji će pokazati dio svoje opreme, uključujući i despote, a učestvovaće i konjica.\nCentralnom banjalučkom ulicom, od zgrade Narodnog pozorišta RS do Trga Krajine, proći će i brojni sportski klubovi, veterani, boračka, te ostala udruženja od posebnog značaja, a očekuje se da će sve to posmatrati na hiljade građana.\n“Apelujemo na sve koji će dolaziti da pored sebe imaju identifikacioni dokument, da ne nose velike torbe, ruksake i slično”, rekla je Mirna Miljanović, načelnica Odjeljenja za odnose s javnošću MUPa Srpske, te potvrdila da će generalna proba biti upriličena dan ranije i veliki broj građana će moći da dođe da vidi i taj dio.\nDakle, program će trajati u subotu, nedjelju i ponedjeljak u više gradova Srpske i Brčko distriktu, pa će tako prvog dana vikenda, s početkom u 18 časova, biti održana svečana akademija u Sportskoj dvorani “Borik” Banjaluka.\nKako je saopšteno iz Kabineta predsjednice ovog entiteta, za subotu, u 10 časova predviđeno je polaganje vijenaca na Spomenik palim borcima Vojske RS, a planirane su aktivnosti i u drugim gradovima. Recimo, u Modriči delegacija Srpske položiće vijenac na spomenobilježje bivšeg predsjednika Srpske Milana Jelića.\nU Banjaluci, 8. januara, u 12 časova, delegacija Kabineta predsjednice Republike položiće cvijeće na Spomenik banjalučkim bebama na Trgu srpskih junaka.\nIstog dana, u Koncertnoj dvorani Kulturnog centra Banski dvor predviđena je dodjela odlikovanja zaslužnim institucijama i pojedincima. Za 18 časova planirana je svečana akademija povodom Dana Republike u Sportskoj dvorani “Borik”.\nU nedjelju, 9. januara, patrijarh Porfirije boraviće u Banjaluci, gdje će služiti svetu arhijerejsku liturgiju u Hramu Hrista Spasitelja s početkom u devet časova.\nU podne će, dakle, biti upriličen svečani defile u Banjaluci, a u 19 časova veliki vatromet uz koncert Policijskog orkestra MUPa Republike Srpske na platou ispred Palate Republike. Dan kasnije, odnosno u ponedjeljak, s početkom u 11.30, predviđeno je obilježavanje Dana Republike u Brčko distriktu.\nMilorad Dodik, član Predsjedništva BiH, potvrdio je da na proslavu dana Republike Srpske 9. januara dolaze predstavnici Rusije, Kine, Srbije, te istakao da će ove godine biti još više gostiju i prijatelja koji su privrženi pravu da RS bude ono što jeste.


Odbojkaši Crvene zvezde pobednici su memorijalnog turnira „Dejan Brđović“ u organizaciji Sportskog privrednog društva Radnički. Beograđani su u velikom finalu pobedili kragujevački Radnički sa 3:1 (25:17, 25:17, 18:25, 25:19). Čini…\nPročitajte višeCrvena zvezda pobednik memorijalnog turnira „Dejan Brđović“\nU finalu memorijalnog odbojkaškog turnira “Dejan Brđović” sastaće se kragujevački Radnički i beogradska Crvena zvezda. „Crveno-beli“ su u prvom meču turnirskog programa pobedili kraljevačku Ribnicu, dok je Radnički bio uspešniji…\nPročitajte višeRadnički i Zvezda u finalu memorijalnog turnira „Dejan Brđović“\nKošarkaši Radničkog odigrali su i četvrtu pripremnu utakmicu u sklopu priprema za nastupajuću sezonu u Drugoj ligi Srbije. Za rivala su imali novog drugoligaša, ekipu Železničara iz Čačka, a meč je okončan ubedljivom pobedom kragujevačkog tima, rezultatom 106:83 (34:20, 20:18, 28:26, 24:19).\nPročitajte višeKošarkaši Radničkog preslišali Čačane\nMemorijalni odbojkaški turnir „Dejan Brđović“ održaće se 6. i 7. septembra u „SBB hali Jezero“. Pored domaćina Radničkog, učestvuju još i kraljevačka Ribnica, beogradska Crvena zvezda i makedonski Vardar. Po…\nPročitajte višeMemorijalni odbojkaški turnir „Dejan Brđović“


Slobodna evropa - Blic\nORGANIZATORI DEČJIH VOJNIH KAMPOVA POD ISTRAGOM Ruska policija češlja ultradesničare koji su obučavali i DECU IZ SRBIJE DA PUCAJU\nZAVRŠENA POSLEDNJA DEONICA NOVOG AUTO-PUTA Priština povezana sa Skopljem\nPoslednja deconica auto-puta "Arber Džaferi" od Prištine do granice sa Makedonijom u General Jankoviću biće svečano pušten saobraćaj.\nU poslednjih pola godine u Nikšiću su zabeležena tri primera humanosti i iza sva tri stoje – žene. Šta je motivisalo tri Nikšićanke da u vremenu za koje stručnjaci često kažu da je "dehumanizovano" postavljaju i podižu lestvice humanosti i moralnih vrednosti?\n"ZAR NISMO U OPASNOSTI" Uzdrmane veze Grčke i Rusije - TURSKA VUČE KONCE\nSistematski napori da se ugrozi dogovor o novom imenu Makedonije, u kombinaciji sa pojačanom saradnjom Ankare i Moskve, glavni su razlozi nedavne eskalacije napetosti između Grčke i Rusije, kažu diplomatski izvori u analizi briselskog portala EURACTIV.com.\nSRBIJA JE KLJUČNA ZA PUTINA Britanski analitičar o strategiji Rusije za upravljanje POLITIČKIM RATOM u Evropi\nSvakog leta, spuštanjem ruža u reku Lim i polaganjem cveća na spomen obeležje u Memorijalnom centru odaje se počast Bošnjacima, žrtvama ratnih zločina počinjenih na području Rudog, opštine na istoku BiH, u blizini granice sa Srbijom. Njima se, ove godine, pridružio i načelnik opštine, Rato Rajak, član Srpske radikalne stranke Republike Srpske.\nSlobodna Evropa: "Dan D" za Kosovo\nNa vanrednoj sednici Skupštine Kosova, zakazanoj za danas u 10 sati, glasaće se o sudbini vlade. Ako ona opstane, predviđeno je da će premijer Kosova Isa Mustafa, odmah nakon toga Skupšitni proslediti na ratifikaciju sada već poznati Sporazum o demarkaciji granice sa Crnom Gorom.\nTRENUTAK KOJI VRAĆA NADU Iz izbegličkog centra na pozorišnu scenu\nDani koje provodi u izbegličkom kampu u Krnjači, za 16-godišnjeg Nedima Nurija iz Avganistana promenili su se kada je dobio poziv za učešće u pozorišnom performansu u beogradskom Centru za kulturnu dekontaminaciju.


ISTINA O GENOCIDU KOJU SVI PREĆUTKUJU: U Srebrenici krvnički ubijena 3.262 Srbina | Web-Tribune.com\nHome / SPEKTAR / ISTINA O GENOCIDU KOJU SVI PREĆUTKUJU: U Srebrenici krvnički ubijena 3.262 Srbina\n8. jula 2016.\tSPEKTAR Leave a comment\nMeđu žrtvama je bilo čak 1.186 dece, žena i staraca, od kojih je 1.115 ubijeno nožem, sekirom ili tupim predmetom.\nArmija BiH pod komandom ratnog zločinca Nasera Orića krvnički je od 1992. do 1995. u okolini Srebrenice pobila 3.262 Srbina\nStravične podatke o genocidu nad Srbima, o kome gotovo niko da ne govori, na jučerašnjoj konferenciji “Stradanje Srba srebreničkog kraja u 20. veku” saopštio je Veljko Đurić Mišina, direktor Muzeja žrtava genocida. On je naglasio da su sve srpske žrtve iz prošlog, ali i prethodnih ratova, popisane u “Knjizi mrtvih Srba Srebrenice”.\nOva publikacija, u kojoj se poimence nabrajaju 3.262 žrtve, predstavlja najtačnije podatke. Većina dosadašnjih popisa nisu bili naučni i stručni, jer vlasti u državama bivše Jugoslavije ne žele da se to razreši – naglasio je Mišina.\nKad uporedite podatke, vidite da su ta ista mesta, poput sela Kravice, bila stratišta Srba i tokom 1942. i tokom 1992. Na Duhove 1943. ustaše su izvršile masovni pokolj nad Srbima. Klali su ih sekirama, noževima, rezali su im uši, noseve. U jednom danu je ubijeno 98 civila! Isto to je pola veka kasnije radio i Naser Orić – objasnio je Dević i izneo podatak da je tokom Drugog svetskog rata u srebreničkom kraju ubijeno 2.262 Srba.\nPrevious OVAKVO NEVREME SVET NE PAMTI: Pogledajte kako duva vetar 200 km/h i nosi sve pred sobom! (VIDEO)\nNext ZAOŠTRAVA SE SITUACIJA – POTEZI KOJI ĆE PROMENITI SVE: Putin potpisao „ukaz o uvećanju armije“ – Obama poziva na „konkretne mere protiv Rusije“


Stigla oprema za sprovođenje servisa za podršku roditeljstva - www.025.rs\nwww.025.rs / SOMBOR / DRUŠTVO / Stigla oprema za sprovođenje servisa za podršku roditeljstva\nČetiri lokalne samouprave, Sombor, Subotica, Odžaci i Kula, zajedno su učestvovale na konkursu Ministarstva bez portfelja za demografiju i populacionu politiku, i ostvarile pravo na dodelu bespovratnih sredstava za realizaciju populacione mere – Servis za podršku roditeljstva.\nIz odobrenih sredstava nabavljena je oprema – veš mašine, daske za peglanje i pegle, koju je partnerskim lokalnim samoupravama predao zamenik gradonačelnice Sombora Antonio Ratković.\n„Servis za podršku roditeljstva finansiraju Ministarstvo bez portfelja za demografiju, grad Sombor i ostale učesnice konkursa. Ova mera značajna je s obzirom da se sprovodi na teritoriji četiri lokalne samouprave, a nosilac realizacije servisa je Crveni krst Sombor“, rekao je Ratković i zahvalio se somborskoj organizaciji Crvenog krsta što je prihvatila da sprovede ovu meru.\nI u ostalim lokalnim samoupravama nosilac ove mere su lokalne organizacije Crvenog krsta.\nPrema rečima Ratkovića, usluge ovog servisa namenjene su roditeljima dvoje i više dece, koji su, zaključno sa današnjim danom, imali mogućnost da se prijave za korišćenje ove mere populacione politike.\n„Pomoć roditeljima se ogleda u tome što će imati mogućnost da odeću na peglanje donose u Crveni krst. Na taj način roditelji će imati više slobodnog vremena koje će moći da provode sa svojom decom“, objasnio je zamenik gradonačelnice Sombora.\nServis za podršku roditeljstva sprovodiće se šest meseci, a obavljaće ga četiri zaposlena lica, odnosno po jedno lice u svakoj od lokalnih samouprava.\nSprovođenje i nadzor ove mere vršiće Crveni krst Sombor, odnosno opštinske organizacije Crvenog krsta u Apatinu i Odžacima, te gradska organizacija Crvenog krsta u Subotici.\nTags: oprema, podrška roditeljstva, pomoć, servis\n“Somborske priče” – izložba slika Miloša Pejovića


Vučić: Neki ministri će biti kažnjeni pre a neki posle izbora - Balkanska\nVučić: Neki ministri će biti kažnjeni pre a neki posle izbora\nPitanje bojkota izbora dela opozicije je njihova stvar, ali je suština da izbori ne mogu da budu pokradeni, kaže predsednik Srbije.-Vratićemo se pregovorima, ne mogu da znam kad.\nPredsednik Srbije i lider Srpske napredne stranke Aleksandar Vučić rekao je da za novog šefa partije ima više ljudi na umu.\nImam na umu više njih i voleo bih da ti ljudi nastave da rade i da se bore. Neki koji ga mole da ostane stvarno tako misle, a neki, kaže, razmišljaju „požuri malo”.\nNa pitanje što nije bilo kazni za one iz SNS koji ne rade dobro, Vučić je kazao da će biti kazni, za neke pre izbora, a za neke posle izbora.\n„Neki ministri će biti kažnjeni posle izbora, kada budu shvatili da više nisu ministri, a neki pre izbora u smislu kandidature za izbore”, objasnio je on.\nPredsednik Vučić izjavio je da je pitanje najavljenog bojkota redovnih parlamentarnih izbora dela opozicije – njihova stvar, ali da je suština da izbori ne mogu da budu pokradeni i da će Srbija pozvati Kancelariju za demokratske institucije i ljudska prava OEBS-a upravo da proveri izborne uslove i da građani to konačno znaju.\n„Kako da ukradete izbore? Kad uđete unutra, na glasanje, vidite 10-15 ljudi, od kojih je 10 iz opozicije. Kako da neko ukrade vaš glas? Ili posle, kako da kradete kada imate zapisnike sa biračkih mesta, koji moraju da budu usaglašeni”, konstatovao je Vučić na TV „Prva” upita da li ga plaši što deo opozicije da bojkotuje izbore.\nVučić je naveo da želi da i međunarodne institucije to potvrde, da građani znaju i da se jednom završi priča o krađi izbora.\nPredsednik je istakao i da je za njega izazov da radi za građane što je više moguće, te da se mora voditi računa o građanima koji protestuju, a ne o političkim liderima, koji, kaže, ne zavređuju pažnju.\n„Ali, ljudi koji protestuju, bez obzira što je to srednji sloj… Moramo da vidimo čime su nezadovoljni, kako da ih saslušamo, šta možemo da uradimo…”, rekao je Vučić, prenosi Tanjug.\nOn je primetio da se posebno mora voditi računa o mladima, i da će se upravo u okviru najavljenog investicionog ciklusa videti da država brine o njima, njihovoj budućnosti, da ih zaposli, poveća plate…\nVratićemo se pregovorima, ne mogu da znam kad\n„Pregovora mora da bude. I kad su strane u ratnom sukobu, mora da se sedne za pregovarački sto… Ko misli da je razgovarati loše i da je kompromis ružna reč… Ja mislim da je dobra vest. A oni koji bi želeli da vode zemlju na drugačiji način, ja im želim sve najbolje, ali moraju da dobiju podršku građana”, rekao je Vučić za TV „Prva”.\nVučić podseća da je unapred rekao da će se premijer privremenih kosovskih institucija Ramuš Haradinaj u Hagu zadržati 24 do 48 sati.\n„Toliko se zadržao da bi proverio kakvi su hoteli u Hagu, a suštinski se zadržao jedan sat. Onda je čekao da dođe noću, da slika bude impresivnija, kako stiže u Prištinu kao veliki heroj”, rekao je Vučić.\nKaže i da u centralnoj Srbiji postoje ljudi koji Haradinaja nazivaju moralnom gromadom poput lidera Saveza za Srbiju Rade Trajković, te istakao da za njega oni koji su učestvovali u progonu Srba i još težim zločinima ne mogu da budu moralne gromade.\nUpitan šta mu u vezi sa tim kaže evropski komesar Johanes Han, Vučić kaže da je on normalan čovek i da želi nastavak dijaloga, te da je o tome sinoć sa njim razgovarao tri-četiri sata.\n„Nije, šta to njih briga? Dok nemaju sukob. To je pitanje za nas”, rekao je Vučić. Na pitanje šta im daje snagu da ne slušaju ni Pariz, ni Vašington ni Berlin, Vučić kaže da oni nisu jači od tih centara moći, a kamoli od svih njih.\n„Neko tu nije apsolutno iskren, a ko, neka građani zaključe”, rekao je Vučić.\nUpitan šta mu kažu strani zvaničnici na to što su gotovo svi zvaničnici kosova praktično bivši članovi OVK:\n„Kažu mi, dobar dan, kako ste… Oni ih doveli na vlast… Svaki od njih ima neku ulicu u Prištini, još da daju ulicu i Jeremiću zbog odluke Međunarodnog suda pravde”, rekao je Vučić.\nOn ponavlja da srpska suza nema roditelja i da ne veruje da će pravda biti zadovoljena, te ističe da nama ostaje da se borimo za sebe, pomažemo Srbima na KiM i izgrađujemo zemlju, prenosi Tanjug.\nVučić: Ne mogu da budem loš, da bi oni izgledali bolji\nReč je, kaže, o ljudima koji žele sve da vide loše, te primetio da opozicija nijednom rečju nije pomenula izgradnju autoputa kroz Grdelicu, ali je pokazala malu pukotinu na tom putu, „jednu crtu”, koja je, inače, odmah popravljena.\n„Takvi ljudi ne mogu da vole svoju zemlju i ne mogu da je vode”, uveren je on.\nVučić je, u intervjuu za TV „Prva”, istakao da će nadležni organi podneti dokaze za to.\n„Oni su mene prisluškivali. Mi njih ne prisluškujemo”, poručio je i dodao da opozicija širi notorne laži.\nUpitao je ko je tukao policajce, ko je pretio dugim cevima, upadao naoružan u RTS…\n„Još kada odgovorim na te duge cevi oni se žale da im pretim. Prete da će da me linčiju kao Milanovića i da me gone ulicama. Kada sam rekao „dođite”, kažu Vučić preti nasiljem. Pretim time što sam rekao „dođite i prebijte me, uradite to vas četvorica-petorica junačkih lidera. Nemojte da vodite narod u sukobe, jer narod to neće““, rekao je Vučić.\nNa konstataciju da opozicija navodi da su se obogatili ljudi iz njegovog okruženja i njegov brat, za kojeg kažu da se „za sve pita”, Vučić je odgovorio da ništa od toga nije tačno, da se njegov brat ne pita ni za šta, jer nije ni na jednoj državnoj funkciji, kao i da nema nijedan restoran niti bilo kakvu firmu.\n„Šta je to što on ima?”, upitao je Vučić i konstatovao da takvi navodi opozicije nisu tačni, kao ni za Nikolu Petrovića.\n„Ti ljudi, koji prete silovanjem, treba da vode ovu zemlju. A ne govorim o onima koji tuku svoje žene”, dodao je on.\n„Milici ne morate previše da objašnjavate”, istakao je on dodajući da ili je veoma snažna ili uspešno krije svoje emocije, prenosi Tanjug.\nJoš jedna fabrika stiže u Pančevo\nPredsednik Aleksandar Vučić najavio je danas novu investiciju u Pančevu, što je, kaže, fantastično iznenađenje za žitelje tog grada.\n„Pored ZF-a biće još jedna velika, fantastična fabrika. Uskoro ćemo potpisati ugovor, a verujem da će pre marta sledeće godine krenuti radovi”, rekao je Vučić.\nOn je istakao da Pančevo ima svetlu budućnost, i da će, od grada sa mukama i problemima, postati jedan od najbogatijih gradova.\nDodao je da je novom investitoru, ne otkrivajući o kome je reč, ZF bio toliko privlačan je želeo da dođe blizu te velike nemačke kompanije, prenosi Tanjug.\nVučić: Pretnje na Tviteru zbog političke mržnje\nPredsednik Aleksandar Vučić izjavio je danas da iza pretnji njemu i njegovoj deci na tviteru ne stoji psihička rastrojenost, već ostrašćenost i politička mržnja zbog toga što Srbija napreduje.\n„Pogledao sam rekord komentara tako da nije reč o psihičkom rastrojstvu, već o političkoj mržnji. Kako neko može da mrzi kada uradite nešto dobro za zemlju. Neko nije mogao da trpi da imamo dobre vesti i da napredujemo”, rekao je.\nDodaje i da je reč o ostrašćenim ljudima koji misle da imaju pravo i novinarima da drže pridike.\nVučić kaže da nema oca kojeg ne bi pogodile pretnje smrću sinu ili silovanjem ćerke, kao što su i njega, ali ističe da je njegov posao da vodi zemlju.\n„To nije došlo preko noći. To je bila borba za koju sam mislio da je nemoguće da spasemo Železaru i 5.000 radnih mesta. Samo nam je trebalo 100 miliona evra da ugasimo železaru. Posle sve te borbe bio sam pomalo uzbuđen i ostavio poruku za nešto što je evidentn uspeh”.\nPredsednik kaže da je država uspela da reši pitanje Železare i da je ponosno to saopštio, prenosi Tanjug.\n„Moj posao je da i dalje brinem o građanima i rešavamo njihove probleme”, dodao je Vučić.\nGeneralni sekretar NATO doputovao u višednevnu posetu Srbiji\nNa današnji dan 1943. godine umro je Nikola Tesla\nHodžaj: Zajednica srpskih opština tek posle učlanjenja Kosova u UN\nNutela dobija rivala, početak kraja njene slave


Novi Sad, 14. Septembar 2012. PR Objave: Saopštenje -\nMaxBet sportske kladionice uvele su promenu u pravilima igara za klađenje, a odnosi se na maksimalan iznos za isplatu dobitka učesnku. Do sada je maksimalan iznos bio 500 hiljada dinara po tiketu, a sada je ta granica pomerena na million!\nDakle, po jednom tiketu, igrač ima mogućnost da osvoji ceo million, duplo više nego do sada. Petak, 14. septembar je datum kada zvanično ova odluka stupa na snagu i daje igračima "million razloga da posete MaksBet", kako kaže osnivač ove kompanije, Saša Marčeta. Pojedinačna cena kombinacije za klađenje iznosi 2,00 dinara, a minimalni iznos koji učesnik može uplatiti za klađenje je 20,00 dinara. Tako iskusni igrači i sportski znalci mogu kroz zabavu za 20 dinara doći do prave premije sa šest nula!\nOva izmena u pravilima igara za klađenje obradovaće mnoge igrače, a iz MaxBet-a podsećaju da se treba pridržavati odrednica o odgovornom klađenju, jer sportsko klađenje je zabava, a ne vid zarade!


Milo otjerao Amfilohija, ali ne i dvoglavog orla - ISTOK - www.istokrs.com | Vijesti iz Istočne Hercegovine\nMilo otjerao Amfilohija, ali ne i dvoglavog orla\nHome /Društvo, Region/Milo otjerao Amfilohija, ali ne i dvoglavog orla\nNa ostacima drevnog hrama Svetog Jovana Krstitelja u Svaču poviše Ulcinja sabrala se grupa Albanaca odjeveni u nacionalno ruho, sa albanskim zastavama i raširenim rukama simbolizujući veliku Albaniju!\nOva provokacija uslijedila je samo nekoliko dana nakon što je Uprava policije Crne Gore zabranila Mitropoliji crnogorsko-primorskoj da svetu liturgiju obavi u ostacima crkve, zadužbini Svetog Jovana Vladimira, prvog srpskog svetitelja. Proslava Rođenja svetog Jovana Preteče obavljena je trista metara niže od hrama na jednoj livadi uz prisustvo jakih policijskih snaga.\nKao razlog zbog čega sveštenstvu Mitropolije crnogorsko-primorske nije bilo omogućeno da drugu godinu zaredom ne obavlja svetu službu, navodno su arheološki radovi koji se izvode na tom lokalitetu.\nOčigledno da to ne važi za Albance koji žive u ulcinjskoj Krajini, čiji Nacionalni savjet je žustro reagovao protiv najavljenog dolaska mitropolita Amfilohija, smatrajući to činom provokacije od strane Srpske pravoslavne crkve!\nVlada Republike Srpske raskinula ugovor sa Batagonom


Novi singl benda Emir & Frozen Camels “Flaster” osvaja top liste širom regiona – Radio Vitez\nNovi singl benda Emir & Frozen Camels “Flaster” osvaja top liste širom regiona\n18. siječnja 2016. 14:42 18. siječnja 2016.\nNedavno objavljeni spot i pjesma “Flaster” rock benda Emir & Frozen Camels (EFC) osvajaju top liste širom regije.\nNakon regionalne premijere na MTV televiziji već kao prijedlog za top listu Domaćicu pjesma “Flaster” se našla pri vrhu liste, dok je glasovima publike izabrana za najbolji prijedlog CMC Top Ljestvice (Croatian Music Chanel). Ova pjesma se već od ranije nalazi na top listama medija u Bosni i Hercegovini.\nPrema izvještajima, pjesma “Flaster” se vrti na velikom broju radija u Hrvatskoj, a reakcije publike na pjesmu i spot su odlične.\n“Zadovoljni smo reakcijom publike na pjesmu “Flaster” i drago nam je da joj je malo trebalo da zaživi nakon njene regionalne promocije.” – kazao je lider benda Emir Bukovica, koji trenutno boravi na Floridi gdje u studiju s bendom već radi na sljedećem EFC singlu.\nPrevious ArticleFondacija CPI: “Otvorenim podacima do transparentne i odgovorne vlasti”Next ArticleKoncert u spomen na Kemala Montena ‘Prijatelji i Kemo – Hiljade pahulja bijelih’


Unaprijeđena usluga: Aplikacija "Centrotrans komercijala" dostupna i za iOS | Faktor.ba\nUnaprijeđena usluga: Aplikacija "Centrotrans komercijala" dostupna i za iOS\nObjavljeno: 25.09.17 u 17:17\nMobilna aplikacija „Centrotrans Komercijala“ od sada je na raspolaganju i korisnicima iOS uređaja.\nNakon što je preko 5.000 korisnika Android uređaja instaliralo besplatnu aplikaciju, koja putnicima omogućava uvid u polaske autobusa, vrijeme čekanja na stanicama, kao i eventualne zastoje u saobraćaju, aplikacija je postavljena i na Apple marketu.\n„Centrotrans Komercijala“ je prva lokalna tranzitna mobilna aplikacija u Sarajevu, a koja korisnicima Centrotrans komercijale omogućava pregled tačnih vremena dolazaka i polazaka autobusa na osnovu GPS koordinata.\nBesplatna aplikacija može se preuzeti na Google play i Apple marketu, a razvila ju je firma Solution404 koja je radila i projekt informativnih display-a u Centrotransovim autobusima na navedenoj liniji.\nTagovi: Centrotrans komercijala iOS


Sanacija i rekonstrukcija Gradskog stadiona započeta je 19. novembra, vrednost investicije je oko tri miliona Fond je obezbedio 2,4 miliona dinara, a lokalna samouprava učestvuje sa 600.000 dinara. Izvođač radova je firma „Čiv-Grasiokomerc“ iz Novog Sada koja posao treba da završi u roku od 60 kalendarskih dana.\nŠto se tiče sale za fiskulturu u školi „Petefi Šandor“, koja se takođe finansira sredstvima pokrajine, u toku je treća faza gradnje koja je započeta krajem oktobra i treba da bude okončana u roku od 30 dana.\nViše o ovoj temi čitajte u narednom broju štampanog izdanja Bečejskog mozaika.\nViše iz ove kategorije « Na sednici SO Bečej 24. novembra: Usvojeni rebalans i izveštaj o trošenju novca iz budžeta\tNUNS i NDNV: Protest zbog diskriminacije medija u Bečeju »